Οι τρεις αντιδήμαρχοι του Δήμου Δυτικής Μάνης – messinia24\nYou are at:Home»Δήμοι»Δ. Μάνη»Οι τρεις αντιδήμαρχοι του Δήμου Δυτικής Μάνης\nΟι τρεις αντιδήμαρχοι του Δήμου Δυτικής Μάνης\nBy messinia24 on\t 08/09/2019 Δ. Μάνη\nΤρεις Αντιδημάρχους του Δήμου Δυτικής Μάνης, με θητεία δύο ετών, από 1-.9-2019 έως 31-8-2021, όρισε με την με Αριθμ. 156/2019 απόφασή του (με Αριθ. πρωτ. 6294/ 1.9.2019) ο δήμαρχος Δυτικής Μάνης Δημήτρης Γιαννημάρας.\nΕιδικότερα όρισε αντιδημάρχους:\nΤον Δημοτικό Σύμβουλο της πλειοψηφίας Δημήτριο Χρηστέα, με τις παρακάτω αρμοδιότητες:\nΤην υλοποίηση του Τ.Π. και των πάσης φύσεως τεχνικών θεμάτων καθώς και της δημοτικής περιουσίας.\nΤην αποκατάσταση των παιδικών χαρών\nΤων θεμάτων διαφάνειας, ηλεκτρονικής διακυβέρνησης και του προγράμματος διαύγεια\nΤα θέματα αθλητισμού και νεολαίας\nΤην τέλεση γάμων απουσιάζοντος του Δημάρχου.\nΤον Δημοτικό Σύμβουλο της πλειοψηφίας Χρήστο Λυμπερέα, με τις παρακάτω αρμοδιότητες:\nΤης ύδρευσης, άρδευσης, αποχέτευσης και βιολογικών καθαρισμών\nΤης κυκλοφορίας (σήμανση οδών, στάθμευση κλπ)\nΤην εποπτεία των παραλιών και αιγιαλού και\nΤον Δημοτικό Σύμβουλο της πλειοψηφίας Γεώργιο Βαβαρούτσο, με τις παρακάτω καθ’ ύλην και τόπο αρμοδιότητες:\nΤης καθαριότητας των κοινόχρηστων χώρων\nΤης διαχείρισης των αδέσποτων και ανεπιτήρητων ζώων\nΤην ευθύνη της λειτουργίας των δημοτικών υπηρεσιών στην Δ.Ε. Αβίας\nΤην παρακολούθηση της εξέλιξης των έργων και εργασιών που εκτελούνται στην Δ.Ε. Αβίας\nΤην μέριμνα για την διατήρηση σε καλή κατάσταση λειτουργίας του εξοπλισμού που βρίσκεται στην Δ.Ε. Αβίας\nΤην συνεργασία με τους προέδρους των κοινοτήτων της ΔΕ Αβίας για την επίλυση των προβλημάτων τους\nΤην υπογραφή με εξουσιοδότηση του Δημάρχου, βεβαιώσεων και πιστοποιητικών που εκδίδονται από τις δημοτικές υπηρεσίες της Δ.Ε. Αβίας.\nΌταν ο Δήμαρχος απουσιάζει ή κωλύεται, τα καθήκοντα του ορίζεται να ασκεί ο Αντιδήμαρχος Χρήστος Λυμπερέας και όταν και αυτός απουσιάζει ή κωλύεται τα καθήκοντα του Δημάρχου θα ασκούνται από τον Αντιδήμαρχο Δημήτριο Χρηστέα.\nΤις αρμοδιότητες του Αντιδημάρχου Δημητρίου Χρηστέα όταν απουσιάζει ή κωλύεται ασκεί ο Αντιδήμαρχος Χρήστος Λυμπερέας και τούμπαλιν\nΤις αρμοδιότητες του Αντιδημάρχου Γεωργίου Βαβαρούτσου όταν απουσιάζει ή κωλύεται ασκεί ο Αντιδήμαρχος Χρήστος Λυμπερέας.\nΑΝΤΙΔΗΜΑΡΧΟΙ ΓΙΑΝΝΗΜΑΡΑΣ Δ. ΔΥΤΙΚΗ ΜΑΝΗ\nΕορταστικές εκδηλώσεις για την 23η Μαρτίου στις Κιτριές


Θλίψη: Βρέθηκε νεκρός γνωστός αθλητής (pics) - Newsbomb - Ειδησεις - News\nΚΟΣΜΟΣ 02/07/2019 13:13\nΝεκρός στο δωμάτιό του σε ξενοδοχείο στο Τέξας βρέθηκε ο 27χρονος παίκτης του μπέιζμπολ,Tyler Skaggs.\nΟ απρόσμενος χαμός του νεαρού παίκτη του μπέιζμπολ της ομάδας Αναχάιμ Έιντζελς βύθισε στην θλίψη τον αθλητικό κόσμος της Αμερικής αφού ήταν ιδιαίτερα αγαπητός τόσο από τους συμπαίκτες του όσο και από τους οπαδούς του αθλήματος.\nΣύμφωνα με δημοσιεύματα των αμερικανικών ΜΜΕ ακόμα η αστυνομία δεν έχει ανακοινώσει την αιτία του θανάτου του. Ωστόσο φαίνεται ότι έχει αποκλειστεί το ενδεχόμενο της αυτοκτονίας.\nΟ σούπερ σταρ των Angels, Mike Trout μιλώντας για τον συμπαίκτη του, ανέφερε: «Οι λέξεις δεν μπορούν να εκφράσουν τη βαθιά θλίψη που νιώθουμε τώρα. Οι σκέψεις και οι προσευχές μας είναι για την οικογένεια Tyler».\nΔείτε στην gallery φωτογραφίες του άτυχου αθλητή:\nΝεκρός στο δωμάτιό του σε ξενοδοχείο στο Τέξας βρέθηκε ο 27χρονος παίκτης του μπέιζμπολ Tyler Skaggs.\nΟ νεαρός αθλητής της ομάδας Αναχάιμ Έιντζελς βύθισε στην θλίψη τον αθλητικό κόσμος της Αμερικής αφού ήταν ιδιαίτερα αγαπητός τόσο από τους συμπαίκτες του όσο και από τους οπαδούς του αθλήματος.\nΑυτή είναι η σειρά που θα ξεπεράσει το Game of Thrones (pics)


Κυριακή, 13 Σεπτεμβρίου 2015 15:19\nΣΠΟΤΑΚΙΑ: στις 20 Σεπτέμβρη ψηφίζουμε ΑΝΤΑΡΣΥΑ-εκλογική συνεργασία με ΕΕΚ και ανένταχτους αγωνιστές\nΔεν μπορούν ν' αγοράσουν τον ήλιο. Δεν μπορούν ν' αγοράσουν τη βροχή. Δεν μπορούν ν' αγοράσουν τα σύννεφα.\nΔεν μπορούν ν' αγοράσουν τα χρώματα. Δεν μπορούν ν' αγοράσουν τη χαρά μας. Δεν μπορούν ν' αγοράσουν τον πόνο μας. Δεν μπορούν να αγοράσουν τις ζωές μας.\nΕδώ είμαστε όρθιοι! Εδώ αναπνέουμε ακόμα στη μάχη.\n20 Σεπτέμβρη ψηφίζουμε ΑΝΤΑΡΣΥΑ - εκλογική συνεργασία με ΕΕΚ και ανένταχτους αγωνιστές!


LIVE REVIEW Μιχάλης Σιγανίδης feat. Evan Parker - Who[’s] is Who[on] 14-10-2018 | MiC - GREEK MUSIC MAGAZINE\nΜιχάλης Σιγανίδης feat. Evan Parker\nΣτέγη Γραμμάτων και Τεχνών, Ίδρυμα Ωνάση, Αθήνα | 14/10/2018\nΗ καλλιτεχνική δημιουργία έτσι κι αλλιώς προϋποθέτει να έχεις μια πετριά, μια τρέλα παραπάνω. Αρκετά παραπάνω... Πολύ παραπάνω... Της Ελένης Φουντή\nΑκατανόμαστο και μόνο για τρελούς\nΧους ει και εις χουν απελεύσει (να πόθεν ο τίτλος με τις δύσχρηστες βρε παιδί μου αγκύλες) και πράγματι δεν υπάρχει διαφυγή της φθαρότητάς μας. Το λέει και ο Σαχτούρης, "το πρωί βλέπεις το θάνατο να κοιτάζει απ' το παράθυρο", δηλαδή σε τι συνίσταται η ύπαρξη αν όχι στη συνειδητοποίηση της ματαιότητας; Κι όμως, ο ποιητής εκτός από το πρωί βλέπει και το βράδυ. Τα αληθινά φιλιά στον κινηματογράφο. Στο ίδιο ποίημα βλέπει "ότι δεν αγαπάει το θάνατο ο κινηματογράφος". Γιατί μέχρι να επιστρέψει ο άνθρωπος στο χώμα, διανύει κύκλο ζωής και δημιουργικής έμπνευσης. Η ειλικρινής τέχνη δεν φτάνει ποτέ στο χώμα, ζει για πάντα, κι αυτή η σκέψη κάθε άλλο παρά μάταιη είναι.\nΜάταιο βέβαια είναι να σκιαγραφήσω εγώ τώρα την ιδιοσυγκρασιακή σχέση του Μιχάλη Σιγανίδη με την τέχνη. Όχι μόνο επειδή είναι όσο θεόμουρλος χρειάζεται για να συλλάβει μια μουσικοθεατρική παράσταση σαν το Who[’s] is Who[on] (απάλευτο όνομα), αλλά και γιατί θα έπρεπε να τον έχω παρακολουθήσει περισσότερο (ναι, δεν έφτασαν 20 χρόνια) για να το κάνω. Εντάξει όμως, η μακρά πορεία του μου είναι οικεία και τον έχω ακούσει αρκετά. Βιρτουόζος του κοντραμπάσο (και της κιθάρας), είναι περισσότερο γνωστός ως συνιδρυτής των Χειμερινών Κολυμβητών και των Primavera En Salonico και η αλήθεια είναι πως εκείνες οι μαγικές βραδιές στον Μύλο της Θεσσαλονίκης μαζί τους από τα τέλη 90s, είναι από τις πιο φωτεινές μουσικές αναμνήσεις μου ως φοιτήτριας (ένα ευχαριστώ στη Σαβίνα Γιαννάτου και τον Αργύρη Μπακιρτζή είναι εδώ αναπόφευκτο).\nΠάνω απ' όλα όμως, για μένα ο Σιγανίδης εδώ και 40 περίπου χρόνια ακολουθεί μια πολύ δημιουργική προσωπική πορεία στη δισκογραφία και την επαφή με το κοινό και ζει με συνέπεια στο δικό του σύμπαν. Ένα σύμπαν με άμεσες αναφορές στην αυτοσχεδιαστική τζαζ, τον Frank Zappa, τη βαλκανική μουσική παράδοση, την διεισδυτική και αναρχική ματιά στην ποίηση του Μίλτου Σαχτούρη, τον οποίο ο Σιγανίδης έχει μελετήσει όσο ελάχιστοι, και γνώριζε προσωπικά από τα τέλη 90s και τα πήγαινε - έλα στην Κυψέλη. Τότε άλλωστε κυκλοφόρησε και "Το Πρωί και το Βράδυ" (1990), παραπομπή στο ομώνυμο ποίημα που έλεγα πριν, στο οποίο επέστρεψε τώρα με το Who[’s] is Who[on] (τι τίτλος είναι αυτός όμως, χίλιες φορές το tracktitling του Aphex Twin στα Analord). Ένα σύμπαν με εκπληκτικές συνεργασίες, όπως αυτή με τον Φλώρο Φλωρίδη και τον Δημήτρη Πολυζωίδη, δηλαδή το "Krok Trio" (1987), ή με τον Γιάννη Μουρτζόπουλο, σκέψεις για τον Heidegger, αγάπη για τον Thelonius Monk, κείμενα για μια επουράνια βέσπα, ένα θρησκόληπτο τζάνκυ και άλλους τέτοιους σουρεαλισμούς με το ψευδώνυμο Μιχάλης Γιαβάσογλου, καθώς και avant jazz πειραματισμούς γερά δεμένους με την λαϊκή κουλτούρα και το sound collage.\nΚύριο αισθητικό στίγμα του, μια ματιά στον κόσμο ανάποδα. Δεν ξέρω πώς αλλιώς να το εκφράσω αυτό. Καυστικό βλέμμα στην πραγματικότητα ρίχνουν (ή προσπαθούν) πολλοί σήμερα και είναι συζητήσιμο κατά πόσο αυτό γίνεται αβίαστα, αν είναι επιτηδευμένο, αποτέλεσμα ελιτισμού και απωθημένων, ή αν είναι γνήσια υπαρξιακή αγωνία. Ο Σιγανίδης όμως πιστεύω πως είναι έξω από αυτή την κουβέντα, γιατί στο μυαλό μου φτιάχνει μουσική σαν να βρίσκεται μονίμως σε στάση κατακόρυφου. Το κεφάλι κάτω, τα πόδια επάνω, το φρύδι ανασηκωμένο, η σάτιρα καυστική, μα ο αυτοσαρκασμός ένα σκαλί πιο πάνω πάντα. Ίσως αυτό κάνει και τη διαφορά. Οι άνθρωποι που δεν τσαλαπατάνε τους εαυτούς τους άλλωστε, δεν έχουν χιούμορ.\nΓια όλους αυτούς τους λόγους, εγώ δεν θα μπορούσα να λείψω από το Who['s].. κλπ (αποκλείεται να τον πετύχω ποτέ από μνήμης τον τίτλο). Για όλους αυτούς τους λόγους και για τον Evan Parker. Ναι παιδιά, το άτομο έφερε τον τρελό Άγγλο - θρύλο της free jazz να υποδυθεί τον Samuel Beckett! ΤΡΕΛΑΝΕ ΜΑΣ ΣΙΓΑΝΙΔΗ, ΣΟΥ ΣΥΓΧΩΡΩ ΚΑΙ ΤΟΝ ΤΙΤΛΟ ΚΑΙ ΟΛΑ. Ο Parker δεν είναι απλά ένας εκλεκτός παλαίουρας που κόσμος και κοσμάκης πίνει νερό στο όνομά του και έχει συνεργαστεί με άπαντες όσους θεσμούς της free jazz συνέπεσαν χρονικά μαζί του στον πλανήτη. ΕΙΝΑΙ ο ευρωπαϊκός αυτοσχεδιασμός ο ίδιος. Αυτός κι άλλοι δυο - τρεις δηλαδή, από τα μέσα 60s περίπου που ανέτειλε το είδος, σε συνέχεια του αμερικάνικου κύματος αντίδρασης στη big band, swing μόδα. Από εκεί και πέρα, η ελεύθερη τζαζ άνθισε στη Γερμανία, την Αγγλία, τη Γαλλία, τις σκανδιναβικές χώρες και αλλού (και μάλιστα με μεγαλύτερη αποδοχή από ό,τι στην χρονικά πρωτοπόρο, αλλά κοινωνικά συντηρητική Αμερική, το mainstream κοινό της οποίας εν πολλοίς έβλεπε τον αυτοσχεδιασμό ως κάτι ακαταλαβίστικο και γελοίο), αλλά τίποτα δεν θα ήταν το ίδιο χωρίς τον Derek Bailey, τον Evan Parker, τον Peter Brötzmann και τον John Stevens. Με την ευκαιρία, αν με κατηγορήσει κανείς ότι γράφω τις σκέψεις μου για τον Σιγανίδη, τον Parker και την αυτοσχεδιαστική jazz μασκαρεμένες σε live review, θα έχει απόλυτο δίκιο. Εξ ου και πέρασαν τόσες μέρες μετά το who πώς το λένε. Ήθελα λίγο να συγκεντρώσω το μυαλό μου.\nΤο κεφάλι κάτω λοιπόν, το αίμα στο κεφάλι και πάμε. "Μόνο για τρελούς". Η φωτεινή επιγραφή στην είσοδο του χώρου προειδοποίησε. Εισέρχεστε με προσωπική σας ευθύνη και επίγνωση της μουρλαμάρας του Σιγανίδη. Ο οποίος παρέα με τα "άδοντα παιδία", τους μουσικούς του, γέμισε τον σκοτεινό υπόγειο χώρο με ηλεκτρικό μπάσο και κιθάρα, hammond, νέι, saples, σιτάρ, κρουστά, σαξόφωνα, φωνές, σαρδόνιο χιούμορ, τον "τρελό λαγό", "έναν κόσμο νεκρό", τον "δαίμονα" και πάει λέγοντας, δηλαδή δέκα ποιήματα του Σαχτούρη που έχει μελοποιήσει και που ακούστηκαν για πρώτη φορά όλα μαζί, τη συνοδεία πάντρελων βίντεο, που πλαισίωναν κάθε θεματική ενότητα σαν πολύχρωμες βινιέτες, σαν οπτικοακουστικές κορνίζες θα έλεγα.\nΒασική πηγή έμπνευσης ωστόσο αποτέλεσε το ποίημα του Beckett "Τι θα 'κανα χωρίς αυτόν τον κόσμο". Τι θα κάναμε αλήθεια "χωρίς πρόσωπο χωρίς απορίες"; Ειλικρινά δεν θέλω ούτε να το σκέφτομαι, γιατί κι εγώ είμαι άνθρωπος που ρωτάω όλη την ώρα, σαν την παράσταση. Ναι, το who whatever όλο απορίες ήταν. Για τον κόσμο ανάποδα, την οικογένεια και το ρόλο της γυναίκας, τις μουσικές παραδοσιακές φόρμες και την θέση τους στο σύγχρονο avant-garde (δήθεν;) γίγνεσθαι (με ένα πικρό, λίγο ειρωνικό χαμόγελο αυτό - θέατρο σκιών κολλητά στον Evan Parker έστησε άλλωστε). Αυτό που μ' άρεσε περισσότερο είναι ότι εκείνο το βράδυ στη Στέγη χτίστηκε ένα κλίμα τρυφερότητας, παιδικότητας. Και είναι ακαταμάχητη για μένα η παιδικότητα στους ανθρώπους (σε αντίθεση με την ανυπόφορη ανωριμότητα). Κάθε μέρα παλεύω να κρατήσω και τη δική μου όσο μπορώ.\n…Ναι αλλά ο Beckett μιλάει και για "πρόσωπο". Είχε πρόσωπο το ακατανόμαστο έργο; Πολλά. Και πολύτιμα, κάποια μάλιστα ήταν εκτεθειμένα σε βιτρίνες. Καταρχάς, είχε τον τρισμέγιστο Parker - Beckett, ο οποίος μας ισοπέδωσε και μόνο που υπήρχε. Αρκεί να πω ότι μέσα στον τζέρτζελο με τα βίντεο, τους καραγκιόζηδες, το "θηρίο με τα σιδερένια δόντια" και όλο τον μουσικό χαμό, το κοινό ήτο πιο ήσυχο κι από αρνί, μέχρι που έπιασε ο Evan το σαξόφωνο και σόλαρε ξεγυρισμένα. Ε αυτό ήταν, πόσο να αντέξει κανείς. Ξέσπασαν όλοι σε χειροκρότημα. Επίσης, είχε την Σαβίνα Γιαννάτου - αοιδό "μην εγγίζετε" στο μπουντουάρ του περασμένου αιώνα. Η οποία εννοείται ότι ήταν υπέροχη, αν και εγώ την προτιμώ στις περισσότερο low-key, ευαίσθητες ερμηνείες της. Αυτοί οι α λα Maja Ratkje λαρυγγισμοί δεν με ενθουσιάζουν. Δεν τίθεται θέμα τεχνικής αρτιότητας φυσικά, δηλαδή αν δεν μπορεί η θεά Σαβίνα ποιος μπορεί, απλώς προσωπικά ακούω μια επιμονή στη δεξιοτεχνία που λίγο μου χαλάει τη μαγεία (ως προς φαινομενικά αδόκιμο "α λα Ratkje", ναι μεν η Γιαννάτου είναι προγενέστερη, αλλά οι πειραματισμοί της με τους λαρυγγισμούς συμπίπτουν πάνω - κάτω χρονικά με τη δουλειά της Ratkje). Τα άλλα πρόσωπα - installations ήταν η έτερη αοιδός Μάρθα Μαυροειδή, ο Γαβριήλ Ν. Πεντζίκης, ο Δημήτρης Χαΐνης Αποστολάκης - μυστηριώδης Χαμ και η Ναταλία Μαντά - χήρα Μάνταλα, που ήταν υπεύθυνη και για τα σκηνικά. Όλοι εξαιρετικοί και πάνω απ' όλα με έπεισαν ότι το καταφχαριστιόντουσαν. Σε ό,τι έκαναν, έπεφταν με τα μούτρα και με κέφι.\nΩστόσο, αυτό παραήταν ισχυρό μερικές φορές. Δηλαδή κάποιες στιγμές ένιωθα ότι η θεατρική συνιστώσα του ακατανόμαστου who πονήματος επισκίαζε τη μουσική. Προς το τέλος πχ, στις αναπάντεχες διασκευές του "Last Night A DJ Saved My Life" των Indeep και του "Ο Τρόπος" των Olympians, η αντίδραση του κοινού στο οπτικοακουστικό ντελίριο με τους ηθοποιούς - ανιματέρ και τα πολύχρωμα φώτα ήταν ενθουσιώδης και δικαίως, γιατί όλα αυτά ενσωματώθηκαν άψογα στην παράσταση. Δεν μου μεταδόθηκε ούτε λεπτό η αίσθηση αχταρμά προσωπικά. Απλώς too much going on ρε παιδιά. Ήθελα τη μουσική να αναπνεύσει λίγο περισσότερο. Τελικά όμως και αυτό το είχε σκεφτεί ο Σιγανίδης, γιατί λίγο αργότερα, όταν βγήκαν από τις βιτρίνες τους ο Parker με τη Γιαννάτου και μας τα 'παν παρέα, ζήσαμε την καλύτερη εκδίκηση της αυτοσχεδιαστικής τζαζ.\nTo who [dunnit] τελείωσε κι έμεινε μια σκέψη. Ότι (αυτή) η τρέλα δεν πάει στα βουνά. Κατοικεί στο μυαλό των ανθρώπων που ζουν τον λόγο και τη μουσική σαν πάθος για τη συντριβή, πορεία αντίθετα στο ρεύμα μα και μοναδική διαφυγή από το γκρίζο. Ανθρώπους που δεν ξέρουν τι θα ‘καναν "χωρίς αυτή τη σιωπηλή δίνη των ψιθύρων που ασθμαίνει μανιασμένη για βοήθεια γι’ αγάπη". Ανθρώπους που ό,τι κάνουν είναι επειδή δεν μπορούν αλλιώς. Που ζουν στο δικό τους σύμπαν. Σαν τον Μιχάλη Σιγανίδη και τους φίλους του.


Φωτιά και επεισόδια στον καταυλισμό της ΒΙΑΛ | in.gr\n18 Απριλίου 2020, 22:45\nΣοβαρά επεισόδια βρίσκονται σε εξέλιξη, το βράδυ του Μεγάλου Σαββάτου, στο κέντρο υποδοχής και ταυτοποίησης της ΒΙΑΛ, στο Χαλκειός της Χίου.\nΜάλιστα, φωτιά ξέσπασε στα γραφεία της Υπηρεσίας Ασύλου. Σύμφωνα με την τοπική ιστοσελίδα astraparis.gr, κάηκε ένα περιπολικό της αστυνομίας, ενώ στις φλόγες τυλίχθηκε και η καντίνα που βρίσκεται έξω από το ΚΥΤ.\nΟι πρώτες πληροφορίες αναφέρουν ότι σε όλο τον καταυλισμό έχουν προκληθεί σοβαρές ζημιές.\nΣτο σημείο έχουν σπεύσει δυνάμεις των ΜΑΤ και της της πυροσβεστικής υπηρεσίας Χίου.\nΔεν έχει γίνει η γνωστή η αιτία για την οποία ξεκίνησαν τα επεισόδια.\nΕικάζεται – ωστόσο – ότι μπορεί να έχουν σχέση με τον θάνατο 49χρονης Ιρακινής, η οποία το μεσημέρι του Μεγάλου Σαββάτου μεταφέρθηκε νεκρή από το καταυλισμό στο νοσοκομείου Χίου.\nΣύμφωνα με πληροφορίες, η άτυχη γυναίκα είχε υψηλό πυρετό εδώ και μία εβδομάδα. Της είχε γίνει τεστ για τον κοροναϊό, αλλά είχε βγει αρνητικό.\nΜικρής έκτασης επεισόδια είχαν λάβει χώρα και το μεσημέρι, αφού γνωστοποιήθηκε ο θάνατος της 47χρονης.\nΣχετικά άρθρα: ➤ Νεκρή 47χρονη Ιρακινή στη ΒΙΑΛ ➤ Κοροναϊός : Φόβοι για εξάπλωση στα καμπς – Το μπαλάκι στους νησιώτες πετάει η κυβέρνηση ➤ Μόρια : Νεκρός πρόσφυγας 20 ετών\nΤέχνη Θρήνος στον κόσμο της μουσικής: Νεκρός ο διάσημος μπασίστας Robbie Shakespeare 46 λεπτά πριν\nΚόσμος Αυστραλία - Με κοροναϊό ο αντιπρόεδρος της κυβέρνησης 55 λεπτά πριν\nΚοινοποίηση: Φωτιά και επεισόδια στον καταυλισμό της ΒΙΑΛ


Σουσάμι: Μια πραγματικά ποιοτική θρεπτική πηγή για την υγεία – medinova.gr\nΤο σουσάμι είναι ένα από τα πιο παλαιά φυτά που καλλιεργήθηκαν ποτέ στον κόσμο. Το σησαμέλαιο χρησιμοποιήθηκε για πολλούς σκοπούς εδώ και 5.000 χρόνια και το σουσάμι αποτελεί μια πολύ θρεπτική πηγή.\nΣτην αρχή είχε χρησιμοποιηθεί ως μια εξαιρετική πηγή μαγνησίου και ασβεστίου και τώρα οι επιστήμονες έχουν επιβεβαιώσει τις θεραπευτικές ιδιότητες που διαθέτει.\nΤο σουσάμι είναι ένα φυτό που φτάνει τα 2 μέτρα ύψος. Τα λουλούδια του μπορεί να έχουν διάφορα χρώματα, μπλε, κίτρινο ή μοβ. Το σουσάμι είναι πολύ δημοφιλές μπαχαρικό για πολλά φαγητά, γιατί δίνει μια ιδιαίτερη γεύση. Το σουσάμι μπορεί να είναι λευκό, μαύρο ή καφέ.\nΒρίσκεται από άποψη ωφέλειας για την υγεία στο ίδιο επίπεδο με το σκόρδο, το μέλι, την κουρκούμη και άλλα φαρμακευτικά συστατικά. Είναι προσιτό και δεν υπάρχει κανένας λόγος αυτή η τόσο ποιοτική πηγή να μην συμπεριλαμβάνεται στην καθημερινή διατροφή σας, καθώς μπορεί να αποτρέψει μια ποικιλία νόσων, ακόμα και να σώσει ζωές.\nΤα τελευταία 20 χρόνια το σουσάμι και το σησαμέλαιο υπήρξαν αντικείμενα πολλών επιστημονικών ερευνών.\nΔείτε παρακάτω ποια είναι τα αποδεδειγμένα οφέλη τους για την υγεία:\nΟι επιστήμονες έχουν διαπιστώσει ότι το σησαμέλαιο βελτιώνει την αποτελεσματικότητα των φαρμάκων που χορηγούνται από το στόμα για τον έλεγχο του διαβήτη τύπου 2. Μια άλλη μελέτη έχει δείξει ότι η ενσωμάτωση του σησαμέλαιου στην καθημερινή διατροφή μπορεί να μειώσει την πίεση του αίματος και τα επίπεδα της γλυκόζης σε διαβητικούς, υπερτασικούς ασθενείς, όπου ο κίνδυνος καρδιαγγειακών παθήσεων είναι σημαντικά υψηλότερος (2-3 φορές υψηλότερος στους άνδρες και 4 φορές υψηλότερος στις γυναίκες).\nΤο σησαμέλαιο έχει αποδειχθεί ότι είναι αποτελεσματικό στη μείωση της αρτηριακής πίεσης. Οι επιστήμονες έχουν βρει ότι η εισαγωγή του στην καθημερινή διατροφή μειώνει τη συστολική και διαστολική πίεση του αίματος, όπως επίσης και την υπεροξείδωση των λιπιδίων, μία από τις πιο σοβαρές συνέπειες της οποίας είναι ο σχηματισμός καρκινικών κυττάρων.\nΤο σουσάμι χρησιμοποιείται για τη διατήρηση της υγείας της στοματικής κοιλότητας, εδώ και χιλιάδες χρόνια. Αποτρέπει τη φθορά των δοντιών, την κακή αναπνοή, την αιμορραγία των ούλων, την ξηρότητα του φάρυγγα, ενώ δυναμώνει τα δόντια και τα ούλα. Κλινικές μελέτες επιβεβαιώνουν ότι το σουσάμι είναι εξαιρετικά αποτελεσματικό στη μείωση της οδοντικής πλάκας. Η ουλίτιδα αναγνωρίζεται από την σημαντική φλεγμονή και ευαισθησία των δοντιών που αιμορραγούν εύκολα και με την παραμικρή ενόχληση. Εάν η ουλίτιδα δεν αντιμετωπιστεί μπορεί να οδηγήσει σε απώλεια των δοντιών.\nΟι επιστήμονες έχουν διαπιστώσει ότι το μασάζ του μωρού με σησαμέλαιο το ηρεμεί και του προσφέρει έναν ήσυχο ύπνο. Το σησαμέλαιο είναι ήπιο και ιδανικό για την περιποίηση του δέρματος ενός μωρού.\nΛόγω των μεγάλων ποσοτήτων της βιταμίνης Ε, το σησαμέλαιο μπορεί να αποτρέψει τις πρόωρες ρυτίδες και τη γήρανση του δέρματος. Ο ψευδάργυρος στο σησαμέλαιο θα απαλύνει τους ερεθισμούς του δέρματος, θα θεραπεύσει την ακμή, τα σπυράκια και τα μαύρα στίγματα. Ενθαρρύνει, επίσης, την επούλωση των πληγών και θεραπεύει τις ατέλειες της επιδερμίδας.\nΤο σουσάμι περιέχει διαλυτή λιγνίνη με φυτοοιστρογόνες ιδιότητες που είναι επίσης γνωστή ως σησαμίνη. Οι επιστήμονες ισχυρίζονται πως το σουσάμι μπορεί να προλάβει την εξάπλωση μιας ποικιλίας καρκινικών κυττάρων, καθώς και διάφορες μορφές καρκίνου όπως:\n* Πολλαπλούν μυέλωμα\n* Καρκίνος του παγκρέατος


TELTONIKA GPS Tracker οχημάτων FMB920 με Bluetooth, GSM/GPRS/GNSS\nΠρίζας 220 Volt9\nGPS TRACKER ΟΧΗΜΑΤΩΝ2\nGPS TRACKER ΟΧΗΜΑΤΩΝ\nΚωδικός Προϊόντος: Teltonika FMB920 GPS Tracker\nΤο Teltonika FMB920 GPS Tracker είναι σχεδιασμένο για εντοπισμό ελαφριών οχημάτων και προσφέρει δυνατότητα τηλεματικής διαχείρησης σε ενοικιαζόμενα αυτοκίνητα, αντικλεπτικά για την ανάκτηση του κλεμένου σας οχήματος, σε ταξί αλλα και πολλές ακόμα χρήσεις. Διαχείριση εισόδων/εξόδων. Η ψηφιακή είσοδος μπορεί να χρησιμοποιηθεί ως ignition αλλα και παρακολούθηση πορτών και alarm.\nΑποτελεί ένα από τα πιο δοκιμασμένα μοντέλα GPS Tracker της Teltonika καθώς συνδυάζει το χαμηλό κόστος του αλλά και την εξαιρετική αξιοπιστία και ποιότητα προσαρμοσμένο στις ανάγκες σας. Διαθέτει μια αναλογική και μια ψηφιακή είσοδο καθώς επίσης μια ψηφιακή έξοδο, κάτι που το καθιστά δυνατό να για την συνεργασία με συνδεδεμένες συσκευές και την διαχείριση γεγονότων.\nALERTBEAT GPS TRACKER ΟΧΗΜΑΤΩΝ\nGPS Tracking disruptedΔείτε σε πραγματικό χρόνο τη θέση των οχημάτων σαςΧωρίς συμβάσεις, μηνιαίους λογαριασμούς, κρυφές χρεώσεις, πολύπλοκα συμβόλαια ..


Aridaia News: Δημήτρης Μπίνος: «Διαχρονικά μόνο οι αξίες μένουν ανεξίτηλες»\nΔημήτρης Μπίνος: «Διαχρονικά μόνο οι αξίες μένουν ανεξίτηλες»\n«Tην αγάπη και την σκοπιμότητα στους ανθρώπους εύκολα την αναγνωρίζεις. Διαχρονικά μόνο οι αξίες μένουν ανεξίτηλες»\nΈνα μήνυμα γεμάτο… νόημα με πολλούς αποδέκτες, έστειλε ο Δήμαρχος Αλμωπίας Δημήτρης Μπίνος.\nΌπως έγραψε στον προσωπικό του λογαριασμό στο facebook, «την αγάπη και την σκοπιμότητα στους ανθρώπους εύκολα την αναγνωρίζεις. Διαχρονικά μόνο οι αξίες μένουν ανεξίτηλες».\nστις 14:17 Ετικέτες ΑΛΜΩΠΙΑ\nΑνώνυμος 11 Ιουνίου 2019 - 3:03 μ.μ.\nΜε γρίφους μιλάς γέροντα,,,\nΑνώνυμος 11 Ιουνίου 2019 - 3:37 μ.μ.\nΣε 2 μήνες κανείς δεν θα θέλει να σε θυμάται..\nΑνώνυμος 11 Ιουνίου 2019 - 4:30 μ.μ.\nμαζι του δεν ημουν ποτε, αλλα κανεις να μη τον θυμαται μαλλον υπερβαλεις, δουλεψε και προσφερε στον τοπο οπως και ολοι οι δημαρχοι, εσυ φαινετε οτι εχεις προβλημα προσωπικο και μιλας με μισος, σαν κ εσενα υπαρχουν δυστηχως πολλοι, τους απατα η δικια τους και τα βαζουν με το Δημαρχο.\nΑνώνυμος 11 Ιουνίου 2019 - 4:07 μ.μ.\nΠως συνδεονται αυτα τα δυο δεν καταλαβαινω.Οσο για τις αξιες που μενουν ανεξιτιλες τι εννοεις δηλαδη δημαρχε οτι εσυ εχεις διαφυλαξει τις αξιες σου (?) Ενω καποιοι αλλοι οχι και οι δικες σου ειναι διαχρονικες?\nΑνώνυμος 11 Ιουνίου 2019 - 4:51 μ.μ.\nεισαι ανθρωπος με αρχες και αξιες. πουληθηκες και δεν πουλησες. για μια αξιοπρεπεια ζουμε. συγχαρητηρια για τον τιμιο αγωνα σου.\nΑνώνυμος 11 Ιουνίου 2019 - 5:51 μ.μ.\nΤέσσερα χρονια απραξίας..εκτος από το τελευταίο έργο που ταλεπώρησε για μηνες του δημότες..φυσικα με μελέτη & έγκριση της προηγούμενης Δημοτικής αρχης..άλλο τιποτε. Προεκλογικά όμως έπεσες με τα μούτρα σε έργα βιτρινας και η δική μου απορία είναι γιατί δεν τα έκανες νωρίτερα..δεν ήταν αναγκαία ; Αλλα & ποιος θα πληρώσει αυτή την ασυδοσία. Ο αυταρχισμός και η κακη επιλογή συνεργατών πληρώνονται\nΑνώνυμος 12 Ιουνίου 2019 - 12:21 π.μ.\nασυδοσία σ αυτόν τον Δήμο; λες μαλακίες, μάλλον κακίες.\nΑνώνυμος 11 Ιουνίου 2019 - 8:57 μ.μ.\nΑκόμη και τώρα κάνεις τα ίδια λάθη...\nΑνώνυμος 11 Ιουνίου 2019 - 9:27 μ.μ.\nΑΟΡΙΣΤΑ, ΚΑΙ ΠΟΙΟΣ ΕΙΣΑΙ ΕΣΥ ΠΟΥ ΘΑ ΤΟΝ ΚΡΙΝΕΙΣ?\nΑνώνυμος 11 Ιουνίου 2019 - 9:40 μ.μ.\nποια λαθη κοπελα μου; οτι ενω επρεπε να καταρακωθει αυτος συνεχιζει τα εργα του;\nΑνώνυμος 11 Ιουνίου 2019 - 9:25 μ.μ.\nαπ τους καλυτερους δημαρχους, πραγματι εχεις αξιες, θα σε ψαχνουν\n΄Μπίνο θα λέτε και θα κλαίτε, σταματημό δεν εχει ο ανθρωπος, εργα μεχρι τέλους, μπράβο του, αλλοι θα τάχαν παρατήσει\nΑνώνυμος 11 Ιουνίου 2019 - 9:44 μ.μ.\nαλήθεια μιλατε για αξίες?δυστυχως ισχυουνιμονο για τους δικους σας.οι αξίες οι πραγματικες ειναι αεναες και στα δυσκολα αναδεικνυονται.οι αξίες είναι μεγαλείο δεν είναι μικροψυχια κακιουλες,εκδικηση\nΑνώνυμος 11 Ιουνίου 2019 - 9:47 μ.μ.\nΣε λίγο νερό δεν θα έχουμε να πιούμε στο θοδωρακι. Τότε θα δεις αλλά ανεξίτηλη.\nΑνώνυμος 12 Ιουνίου 2019 - 12:18 π.μ.\nγαλα ρε παιδια κανει καλο στη δυσκιλιοτητα\nΑνώνυμος 12 Ιουνίου 2019 - 7:55 π.μ.\nΚάποιος να μαζέψει τον καραγκιόζη τον Ι.Μ. Αν δεν δω να σχολιάζει έτσι και τον επόμενο δήμαρχο πάει να πει ότι έχει προσωπικό θέμα με τον Μπινο και το βγάζει δημόσια έξω. Φίλε Ι.Μ αν το βλέπεις αυτό ξέρω κάτι ωραία μέρη που με 30 ευρώ κάνεις ότι θες. Πάμε για να ξεδωσεις γιατί χέρι είναι και αυτό θα κουραστεί


Οριακό φαβορί η Πάλας | [E-bet.gr] - μπές στο κόλπο...\nΕντυπωσιάζει η Βάρμπεργκς\nΚαλημέρα φίλες και φίλοι του e-bet και καλή εβδομάδα σε όλους. Πέτρου & Παύλου σήμερα (29/6) και χρόνια πολλά στους εορτάζοντες και τις εορτάζουσες. Ο Ολυμπιακός χθες (28/6) πήρε το ντέρμπι με την ΑΕΚ (2-1) στο ΟΑΚΑ έκανε το 4Χ4 στα πλέι-οφ και κατέκτησε και μαθηματικά τον τίτλο αν και τυπικά περιμένουμε την απόφαση έφεσης του ΠΑΟΚ για την τιμωρία που του έχει επιβληθεί. Ο «Δικέφαλος του Βορρά» μάλιστα επικράτησε με 2-0 του Άρη στο «Βικελίδης» και πήρε εκ νέου προβάδισμα στη μάχη για τη 2η θέση (στο +3 από την «Ένωση»). Στην Αγγλία (κύπελλο) η Τσέλσι επικράτησε με 1-0 της Λέστερ, η Άρσεναλ με 2-1 της Σέφιλντ και η Σίτι με 2-0 της Νιούκαστλ και πέρασαν στα ημιτελικά μαζί με τη Γιουνάιτεντ, συνθέτοντας μια πολύ ενδιαφέρουσα τετράδα. Στην Ισπανία τέλος η Ρεάλ επικράτησε με 1-0 της Εσπανιόλ και βρίσκεται πλέον στο +2 από τη Μπαρτσελόνα στη μάχη για τον φετινό τίτλο.\nΣε ότι αφορά το σημερινό πρόγραμμα, το ξεκίνημα μας για σήμερα γίνεται από την Premier League και το παιχνίδι της Κρίσταλ Πάλας με την Μπέρνλι εκεί όπου θα επιλέξουμε τον άσο (στο 2,41 στο Stoiximan), αν και θα τον καλύψουμε και με το «Χ» στο 3,13.\nΠαιχνίδι χωρίς ιδιαίτερο βαθμολογικό ενδιαφέρον ανάμεσα σε δύο ομάδες που βρίσκονται στην 10η & 11η θέση αντίστοιχα. Ασφαλώς και η Πάλας υπερέχει σε ταλέντο και ποιότητα, ενώ εντός είναι σαφέστατα πιο ανταγωνιστική. Μετά την 4άρα από τη Λίβερπουλ θα ψάξει αντίδραση. Η Μπέρνλι είναι μια ομάδα «σφιχτή» παλεύει όλα της τα παιχνίδια, αν και εκτός έδρας αποδυναμώνεται (4-4-7). Αρκετά ισορροπημένη αναμέτρηση, δεν αποκλείουμε το «Χ» (γι’ αυτό και το προτείνουμε σαν εναλλακτική επιλογή), με την Πάλας πάντως να έχει ένα μικρό προβάδισμα.\nΣτο Περιστέρι (για τα πλέι-άουτ της Super League), o Aτρόμητος υποδέχεται τη Λάρισα. Οι Περιστεριώτες εκτιμούμε ότι έχουν τον πρώτο λόγο (ο άσος στο 1,87 στη Sportingbet), δεν λέμε όμως «όχι» και στο over 2,5 στο εξαιρετικό 2,25.\nΗ Λάρισα μπορεί να χαρακτηριστεί κάλλιστα η ομάδα των over. Είναι χαρακτηριστικό ότι οι «βυσσινί» έχουν 4 διαδοχικά (εντός & εκτός) και λογικά μπορεί να παρασύρουν τον Ατρόμητο σε ένα παιχνίδι πιο «ελεύθερο». Καμία από τις δύο ομάδες δεν έχει ιδιαίτερο βαθμολογικό κίνητρο. Ο Ατρόμητος προέρχεται από την ήττα από την Ξάνθη (1-0) και αναζητά την πρώτη του νίκη στα πλέι-άουτ. Πιο κοντά στο να την πάρει και να «ηρεμήσει» οριστικά…


Φορτούνης: Με μόλις 9 συμμετοχές πρόλαβε να παίξει σε 3 θέσεις! – ArenaLarissaGr\nΟ Κώστας Φορτούνης μπορεί να είχε φέτος λίγες συμμετοχές καθώς επανήλθε από τον Γενάρη και μετά αλλά πρόλαβε να χρησιμοποιηθεί σε τρεις θέσεις!\nΟ 27χρονος διεθνής μεσοεπιθετικός της ομάδας του Ολυμπιακού λόγω του σοβαρού τραυματισμού του και του χειρουργείου του έμεινε εκτός δράσης για αρκετούς μήνες. Όταν επανήλθε πρόλαβε να παίξει μόνο 9 αγώνες και είχε 1 γκολ.\nΠροφανώς για τον Κώστα Φορτούνη έπαιξε ρόλο και το γεγονός ότι υπέπεσε σε πειθαρχικό παράπτωμα απέναντι στον Πέδρο Μαρτίνς. Ο Φορτούνης έπαιξε σε 4 ματς στην Λίγκα όπου είχε και 1 γκολ και είχε 3 ματς στο Κύπελλο και 2 στην Ευρώπη.\nΩστόσο μία βασική ιδιαιτερότητα φέτος παραπέμπει σε χρονιά Λεμονή στον όμιλο με Σπόρτινγκ, Γιουβέντους και Μπαρτσελόνα όπου οι Φορτούνης και Οφόε έπαιζαν τον ρόλο του ψευτοεννιαριού. Σε 439 λεπτά συμμετοχής φέτος ο Φορτούνης εκτός από την κλασική του θέση, εκείνη του δεκαριού, έπαιξε στα άκρα στο 4-4-2 με τον Πανιώνιο ενώ στο παιχνίδι με τη Γουλβς, όπου μπήκε αντί του Ελ Αραμπί τοποθετήθηκε ως ψευτοεννιάρι.\nΕίναι η πρώτη σεζόν για τον Φορτούνη που έχει τόσο μικρό αγώνων στον Ολυμπιακό. Να θυμηθούμε πιο κάτω τις σεζόν του στον Ολυμπιακό:\n’14-’15: 37 αγώνες με 10 γκολ και 5 ασίστ σε 1.653 λεπτά\n’15-’16: 39 αγώνες με 21 γκολ και 17 ασίστ σε 2.761 λεπτά\n’16-’17: 40 αγώνες με 8 γκολ και 8 ασίστ σε 3.044 λεπτά\n’17-’18: 37 αγώνες με 11 γκολ και 14 ασίστ σε 2.475 λεπτά\n’18-’19: 43 αγώνες με 17 γκολ και 16 ασίστ σε 3.300 λεπτά\nΦέτος: 9 αγώνες με 1 γκολ σε 439 λεπτά\nΣυνολικά έχει στον Ολυμπιακό 205 αγώνες με 68 γκολ και 60 ασίστ\nΕΠΟΜΕΝΟ ΑΡΘΡΟ Μητσοτάκης: Αυστηροποίηση των περιορισμών αν και όποτε χρειαστεί\nΠΡΟΗΓΟΥΜΕΝΟ ΑΡΘΡΟ Κορονοϊός: Οι επίσημες αποφάσεις της UEFA για το μέλλον του ποδοσφαίρου


Πέμπτη, 27 Μάιος 2021 21:36\nΚάθε άνθρωπος έχει τον δικό του προσωπικό αριθμό πορείας ζωής, ο οποίος βασίζεται στην ημερομηνία γέννησής του. Αυτός ο αριθμός είναι πολύ σημαντικός, καθώς αντιπροσωπεύει την ουσία της ύπαρξής του και την κατεύθυνση που ακολουθεί στη ζωή, ενώ ταυτόχρονα αποκαλύπτει τον τρόπο που σκέφτεται, ενεργεί και αντιδρά, πώς επεξεργάζεται τα συναισθήματα, αλλά και πώς σχετίζεται με τους άλλους.\nΕίναι ο αριθμός που χρησιμοποιείται για τη συμβατότητα των σχέσεων και μας δείχνει αν ταιριάζουμε με τους εκπροσώπους άλλων αριθμών.\nΕίστε συναρπαστικά άτομα, αλλά και λίγο «δύσκολα» στις σχέσεις, διότι δε διαπραγματεύεστε την ανεξαρτησία σας. Η περιπέτεια κυλά στο αίμα σας και ο σύντροφός σας δεν βαριέται ποτέ. Όμως σας αρέσει να γίνονται τα πάντα με τον δικό σας τρόπο, προσπαθείτε να επιβάλλετε την άποψη σας, θέλετε να σας θαυμάζουν και η λέξη «συνεργασία» δεν ανήκει στο λεξιλόγιο σας.\nΟι πιο συμβατές σχέσεις που μπορείτε να κάνετε είναι με τα άτομα που έχουν αριθμό πορείας ζωής 3, 5 και 6, καθώς αυτοί μπορούν να… αντέξουν τις ιδιοτροπίες σας και να σας αντιμετωπίσουν πιο εύκολα.\nΟι εκπρόσωποι του αριθμού 3 είναι χαρούμενοι και θετικοί άνθρωποι και μπορούν να φέρουν ισορροπία στην «επιθετική» και σκληρή πλευρά σας. Επίσης, επειδή είναι πιο επικοινωνιακοί και ενθουσιώδεις από εσάς, μπορούν να σας χαλαρώνουν πιο εύκολα και να αποβάλετε το έντονο άγχος που έχετε.\nΟ εξωστρεφής χαρακτήρας του 5 ταιριάζει με τον δυναμισμό σας και μπορείτε μαζί να δημιουργήσετε μια περιπετειώδη και συναρπαστική σχέση όπου να μην βαρεθεί ποτέ κανείς από τους δυο σας. Τέλος, τα άτομα με τον αριθμό 6 είναι καλόκαρδα και μπορούν να σας γεμίσουν με αγάπη και φροντίδα και στην αγκαλιά τους να βρείτε το λιμάνι που μπορεί να σας κρατήσει.\nΜε άτομα που ο αριθμός πορείας ζωής είναι το 4, η σχέση σας είναι δυνατή, καθώς θέλετε και οι δύο πίστη, εμπιστοσύνη και ασφάλεια και μπορείτε μαζί να αντιμετωπίσετε δύσκολες καταστάσεις.\nΤα άτομα με τον αριθμό πορείας ζωής 6 είναι στοργικά και δοτικά και καλύπτουν τις συναισθητικές σας ανάγκες, δημιουργώντας σας ένα περιβάλλον ασφάλειας. Όσοι έχουν τον αριθμό 8 μπορεί να σας προσφέρουν την υποστήριξη που χρειάζεστε, αν και πολλές φορές μπορεί να γίνουν λίγο αναποφάσιστοι, αλλά στο τέλος βρίσκετε τον τρόπο που λειτουργεί για να ισορροπείτε και να βοηθάει ο ένας τον άλλον.\nΤα άτομα με τον αριθμό 9 είναι γενναιόδωρα και μπορούν να ταιριάξουν πολύ με σας και να βρείτε σε αυτούς την έμπνευση που χρειάζεστε για να προσπαθείτε περισσότερο στη ζωή σας.\nΤην απόλυτή περιπέτεια που χρειάζεστε να ζήσετε θα τη βρείτε σε άτομα που εκπροσωπούν τον αριθμό 1. Μπορεί όμως να υπάρχουν λίγοι καβγάδες και εντάσεις μεταξύ σας, λόγω της κριτικής που ασκείτε εσείς, αλλά στο τέλος της βραδιάς θα εκτονώνεστε στο κρεβάτι. Η δημιουργικότητα, η ανεξαρτησία και το «χάος» της ζωής σας μπορεί να ταιριάξει με άτομα που έχουν πορεία ζωής το 5 και τα οποία αναζητούν το απρόβλεπτο.\nΤαιριάζετε πολύ, αφού είστε και οι ίδιοι τολμηροί και περιπετειώδεις. Από την άλλη, τα άτομα που εκπροσωπούν τον αριθμό 7 μπορεί να είναι λίγο πιο κλειστά από εσάς, αλλά έχουν την ικανότητα να σας οδηγήσουν με όμορφο και σαγηνευτικό τρόπο σε μία άλλη ζωή που μπορεί να μην έχετε φανταστεί.\nΌσο για τα άτομα που έχουν αριθμό πορείας ζωής το 9, μπορεί να ανοίξουν τόσο πολύ τους πνευματικούς σας ορίζοντες που μαζί να γνωρίσετε μοναδικά μονοπάτια και να αλλάξετε επίπεδο σκέψης και αντίληψης.\nΤα άτομα με τον αριθμό πορείας ζωής 1 μπορεί να μην προβάλουν την ευαισθησία που εσείς έχετε ανάγκη, αλλά μπορούν να σας προσφέρουν την αποφασιστικότητα που σας λείπει και να αναλάβουν κάποιες πιο πρακτικές ευθύνες που για σας είναι πολύ σκληρές και ανυπόφορες. Τα άτομα με το νούμερο 2 μπορεί να σας δώσουν τη συναισθητική ασφάλεια που έχετε μεγάλη ανάγκη, αλλά θα δημιουργήσετε σχέση εξάρτησης.\nΌσοι εκπροσωπούν το νούμερο 7 θα σας παρέχουν τόσο βαθιά συναισθήματα και πίστη που θα σας κάνουν να γαληνεύσετε και να βγάλετε τον καλύτερο εαυτό σας. Ενώ τα άτομα με τον αριθμό 8 είναι τόσο οργανωμένα, πειθαρχημένα και έχουν όραμα που μαζί μπορείτε να δημιουργήσετε μια υπέροχη και ισορροπημένη σχέση.\nΕπειδή τα άτομα με το νούμερο 5 αναζητούν συντρόφους που δεν είναι απαιτητικοί ή προβλέψιμοι, εσείς θα μπορούσατε να είστε οι ιδανικοί σύντροφοί και να καλύψετε αυτή την ανάγκη τους με την τόλμη και το θάρρος που σας διακρίνει. Μαζί δεν θα πλήττατε ποτέ.\nΟι εκπρόσωποι του αριθμού 3 θα μπορούσαν επίσης να αποτελούν μια καλή περίπτωση, καθώς είναι ευφάνταστοι, ενδιαφέροντες και διασκεδαστικοί άνθρωποι και αυτά τα χαρακτηριστικά μπορούν να σας προσφέρουν την απρόβλεπτη σχέση που αναζητάτε. Όσο για τα άτομα με τον αριθμό πορείας ζωής 7, μαζί θα μπορούσατε να δημιουργήσετε μια παθιασμένη σχέση και να σας οδηγήσουν σε σαρκικές απολαύσεις που θα σας μαγέψουν.\nΟι εκπρόσωποι του 1 είναι πολύ ενθουσιώδεις και γενναίοι και μπορούν να σας παρέχουν τη φροντίδα που αναζητάτε συχνά σε μια σχέση. Τα άτομα με τον αριθμό 2 έχουν ως οδηγό τους την καρδιά τους και επειδή και εσείς σκέφτεστε με τον ίδιο τρόπο μπορείτε να δημιουργήσετε μια πολύ ωραία και αρμονική σχέση.\nΌσοι εκπροσωπούν το 8 είναι δυνατοί και αξιόπιστοι και μπορούν να σας δημιουργήσουν το αίσθημα της ασφάλειας που έχετε ανάγκη. Ενώ τα άτομα με τον αριθμό πορείας 9 είναι ευσυνείδητα, συμπαθητικά και ικανά να σας περιβάλλουν με τη στοργή και την υποστήριξη που χρειάζεστε για να ανθίσετε.\nΕσείς μπορεί να είστε αρκετά επιφυλακτικοί με τους άλλους, αλλά ίσως οι εκπρόσωποι του 3 που είναι πιο κοινωνικοί και πιο ανάλαφροι να μπορέσουν να σας βγάλουν από το καβούκι σας. Αυτό βέβαια προϋποθέτει μεγάλη προσπάθεια από κείνους για να κερδίσουν την εμπιστοσύνη σας και να αφεθείτε. Πάντως έχουν πολλές πιθανότητες να το πετύχουν, διότι είναι και δημιουργικοί και έχουν φαντασία.\nΗ τρυφερότητα και η εμπιστοσύνη που μπορεί να βρείτε στα άτομα με τον αριθμό πορείας ζωής 4 ίσως σας κάνει να δείξετε την πιο ευάλωτη πλευρά σας, καθώς θα νιώσετε ότι το περιβάλλον μαζί τους είναι πιο ασφαλές και ήσυχο κάτι που σας ταιριάζει πολύ.\nΑλλά και τα άτομα με τον αριθμό 5 μπορεί να σας γοητεύσουν, καθώς έχουν τα φόντα να σας καθοδηγήσουν σε νέες διαφορετικές εμπειρίες που μπορεί να σας ανοίξουν καινούριους τρόπους σκέψης. Όσο για τους εκπροσώπους του 7 είναι σαν να βρίσκεστε με τον καθρέπτη σας, καθώς έχετε τον ίδιο τρόπο που αντιλαμβάνεστε τα πράγματα και άρα μπορείτε να συνεννοηθείτε, αλλά δεν μπορείτε να κρυφτείτε.\nΕπειδή θέλετε να έχετε τον έλεγχο, τα άτομα με τον αριθμό 2 θα μπορούσαν να σας «αντέξουν», αφού προσπαθούν να διατηρούν χαμηλούς τόνους, αλλά και να εξετάζουν το κάθε θέμα και από τις δύο πλευρές. Έτσι σε όποια κατάσταση προκύψει θα σας ακούσουν και δεν θα προσπαθήσουν να σας καπελώσουν.\nΈνας από τους καλύτερους συνδυασμούς θα μπορούσε να είναι με τον αριθμό 4, διότι είστε και οι δύο γειωμένοι, πρακτικοί και στοχοπροσηλωμένοι, οπότε μπορείτε να δημιουργήσετε μία όμορφη σχέση που να λειτουργείτε υποστηρικτικά και στους στόχους έχετε. Τέλος, τα άτομα με τον αριθμό 6 είναι συμπονετικά και στοργικά και ικανά να αντιμετωπίσουν τις κυριαρχικές σας τάσεις σας με όπλο τους την ευγενική τους φύση.\nΜε τα άτομα που έχουν αριθμό πορείας ζωής το 3 βρίσκετε ισορροπία και δημιουργείτε μια εύκολη και δυνατή σχέση. Έχετε και οι δύο φαντασία και όνειρα και μπορείτε να βρείτε ένα κοινό μονοπάτι δημιουργίας. Ωστόσο το μόνο αγκάθι είναι ότι θέλετε και οι δύο τον πρωταγωνιστικό ρόλο, αλλά και σε αυτό θα βρείτε μια λύση. Με τα άτομα που έχουν το 6 ως αριθμό πορείας ζωής υπάρχει μεγάλη συμβατότητα, διότι σας ενώνουν η αγάπη και η ισχυρή αίσθηση δικαιοσύνης που χαρακτηρίζει και τους δυο σας. Βέβαια, αυτοί είναι πιο πρακτικοί και εσείς πιο ιδεαλιστές, αλλά αν αναγνωρίσετε τις αδυναμίες σας μπορείτε να κάνετε μια από τις πιο αρμονικές σχέσεις.\nΈνα ζευγάρι που έχουν και οι δύο τον αριθμό 9 δημιουργούν μια σχέση που μπορεί να αφιερωθεί σε έναν κοινό στόχο, ο οποίος σίγουρα δεν θα αφορά τα χρήματα. Όχι πως δεν θα έχετε οικονομική ευχέρεια, αλλά δεν θα είναι αυτός ο αυτοσκοπός. Δύο ιδεαλιστές μαζί και δύο ψυχές ρομαντικές μπορούν να κάνουν ατέλειωτα όνειρα για το αύριο όχι μόνο το δικό τους, αλλά και της κοινωνίας.\nΜια σχέση που θα δυναμώνει στο πέρασμα του χρόνου, αρκεί να μην γίνετε αλαζόνες και να δώσετε και λίγη σημασία στα πρακτικά ζητήματα. Όλα με μέτρο!


Τ.Θεοδωρακόπουλος: Κανένας δεν θα μείνει μόνος του - Pelop.gr\nΤ.Θεοδωρακόπουλος: Κανένας δεν θα μείνει μόνος του\nΤον γνωρίσαμε τον περασμένο Μάιο στο περιοδικό Trip, όταν ήρθε στη Δυτική Ελλάδα μαζί με μία ομάδα Αυστριακών φίλων του σε ένα οδικό ταξίδι με μηχανές μεγάλου κυβισμού για να τους ξεναγήσει στην περιοχή. Τις τελευταίες ημέρες, ο Τάσος Θεοδωρακόπουλος ήρθε στο φως της πανελλαδικής επικαιρότητας όταν έγινε γνωστή η δράση του στο κρατίδιο του Τιρόλο της Αυστρίας, όπου ως εργαζόμενος του Δήμου ηγείται του εθελοντικού προγράμματος βοήθειας ευπαθών ομάδων που έχουν περιοριστεί στα σπίτια τους λόγω της πανδημίας του κορονοϊού.\nΜιλώντας στην «ΠτΔ», ο Τάσος Θεοδωρακόπουλος, με καταγωγή από ένα χωριό στα σύνορα Αχαΐας-Αρκαδίας, το Βυζίκι, μας μεταφέρει την κατάσταση που επικρατεί στην περιοχή: «Η Αυστρία πλήττεται από τον κορονοϊό και σύμφωνα με δημοσιεύματα ευρωπαϊκών Μέσων Ενημέρωσης η περιοχή του Σεντ Γιόχαν ενδέχεται να είναι το σημείο "μηδέν" για τα ευρωπαϊκά κρούσματα» αναφέρει ο 35χρονος Ελληνας, ο οποίος είναι μόνιμος κάτοικος του Τιρόλο εδώ και εννέα χρόνια και συνεχίζει:\n«Η περιοχή μας είναι αυτή που έχει χτυπηθεί περισσότερο από τον ιό. Μέχρι χθες είχαμε 1.530 επιβεβαιωμένα κρούσματα και τα νέα κρούσματα στον Δήμο μας, το Μπετσίρκ είναι 145. Αξιο αναφοράς είναι πως στο Τιρόλο, μια περιοχή 750.000 κατοίκων, γίνονται οι περισσότεροι έλεγχοι. Από τους 36.000 ελέγχους που έχουν γίνει σε όλη τη χώρα, περισσότεροι από 11.000 αφορούν την περιοχή μας».\nΗ ΑΝΤΙΜΕΤΩΠΙΣΗ ΤΗΣ ΑΠΕΙΛΗΣ\nΒέβαια, μπορεί η περιοχή να έχει χτυπηθεί βαριά από τον κορονοϊό, όμως οι Αυστριακοί αντιμετωπίζουν οργανωμένα την απειλή. «Το σύστημα παρακολούθησης και χαρτογράφησης των κρουσμάτων είναι αρκετά ανεπτυγμένο και οι πληροφορίες που έχουμε για τον ιό μεταδίδονται πολύ γρήγορα. Ουσιαστικά η διοίκηση του κρατιδίου ανακοινώνει τα νέα κρούσματα και θανάτους και αναφέρει σε ποια περιοχή εντοπίστηκαν και σε ποιο νοσοκομείο γίνεται η νοσηλεία. Στόχος είναι να μην προκαλείται πανικός και να μην υπάρχει παραπληροφόρηση. Ξέρουμε και βλέπουμε πως υπάρχουν αρκετά κρούσματα. Δικοί μας συνεργάτες έχουν νοσηλευτεί και σε μονάδες εντατικής θεραπείας και το ανησυχητικό είναι πως μιλάμε για ανθρώπους από 45 μέχρι 55 ετών» αναφέρει ο Τάσος Θεοδωρακόπουλος.\nΚαι μπορεί το κράτος να είναι ιδιαίτερα οργανωμένο απέναντι στην απειλή του κορονοϊού, όμως ο δήμος της περιοχής που ζει ο Τάσος Θεοδωρακόπουλος δεν επαναπαύτηκε και ξεκίνησε ένα πρόγραμμα εθελοντισμού για βοήθεια σε ευπαθείς ομάδες. «Με το που ξεκίνησε η πανδημία, επειδή το τμήμα που εργάζομαι είναι υπεύθυνο για το μάρκετινγκ του Δήμου και συντονίζουμε όλες τις εξωτερικές δραστηριότητες, σκεφτήκαμε τι πρέπει να κάνουμε για να παρέχουμε ένα αίσθημα ασφάλειας στους συμπολίτες μας. Στο συμβούλιο κρίσεων που έγινε στο Δήμο, μετά από πρόταση μου, δημιουργήθηκε μία ομάδα η οποία παρέχει βοήθεια για είδη πρώτης ανάγκης σε συμπολίτες που ανήκουν σε ευπαθείς ομάδες ή είναι άρρωστοι και δεν πρέπει να βγουν από το σπίτι» τονίζει ο 35χρονος Ελληνας για την αξιέπαινη πρωτοβουλία και συνεχίζει:\n«Με το που ξεκίνησε η απαγόρευση κυκλοφορίας στις 15 Μαρτίου και όταν εντάθηκαν τα μέτρα στις 19 Μαρτίου, όταν και απαγορεύτηκε να κινούμαστε έξω από τα όρια της κοινότητας μας, φτιάξαμε μία ομάδα εθελοντών και καθημερινά πηγαίνουμε φάρμακα και είδη πρώτης ανάγκης σε άτομα που το έχουν ανάγκη. Η εθελοντική ομάδα στην ουσία αφήνει ελεύθερες τις δυνάμεις της Αστυνομίας, των νοσηλευτών αλλά και του προσωπικού του Δήμου για να ασχοληθούν με σοβαρότερα περιστατικά. Αυτό που έχει ιδιαίτερη σημασία όμως, είναι πως δίνουμε την αίσθηση στους συμπολίτες μας πως δεν θα μείνει κανένας μόνος του».\nΑΒΕΒΑΙΟΤΗΤΑ ΓΙΑ ΤΟ ΜΕΛΛΟΝ\nΜια αίσθηση που υπάρχει στην Ελλάδα είναι διάχυτη και στην Αυστρία, καθώς ο Τ. Θεοδωρακόπουλος μας μεταφέρει: «Ευτυχώς για εμάς το σύστημα υγείας της χώρας είναι αρκετά ανεπτυγμένο και στην κοινωνία δεν υπάρχει ο φόβος για τον ίδιο τον ιό. Αυτό που μας προβληματίζει είναι η ανασφάλεια για το τι πρόκειται να ακολουθήσει, κυρίως όσον αφορά τις αλλαγές στις εργασιακές σχέσεις. Η περιοχή μας είναι ένας κορυφαίος τουριστικός προορισμός και έχουμε πρόβλημα με το πώς και πότε θα μπούμε σε έναν ικανοποιητικό ρυθμό».\n[22:03] «Restart Tourism»: Αυτή είναι η νέα...\n[19:37] Η Air France ανοίγει γραμμή με...\n[19:29] Επίθεση Μελισσανίδη κατά Μαρινάκη: Η...\n[18:45] Εισαγγελία Διαφθοράς για τα έγγραφα...\n[18:44] «Καλώς ήρθατε σε ένα νεκρό νησί όπου...\n[18:35] 15 νέα κρούσματα στην Ελλάδα


τα νέα της επικαιρότητας - περιοδικό ποικίλης ύλης: Τρία σπάνια ουράνια φαινόμενα συμπίπτουν την Παρασκευή\nΤρία σπάνια ουράνια φαινόμενα συμπίπτουν την Παρασκευή\nΣύμφωνα με τη σκανδιναβική μυθολογία, στο ουράνιο στερέωμα περιδιαβάζουν δύο πελώριοι λύκοι: Ο Σκολ που κυνηγά το φεγγάρι και ο αδελφός του Χάτι που κυνηγάει τον ήλιο. Οταν ένας από τους δύο καταφέρει να δαγκώσει το θήραμά του και να το ακινητοποιήσει, τότε εμφανίζεται το φαινόμενο της έκλειψης.\nΓια τους αστρονόμους, βέβαια, τα πράγματα εξηγούνται τόσο απλά. Ολική έκλειψη συμβαίνει όταν η Σελήνη περνάει ανάμεσα στη Γη και στον Ηλιο, ενώ τα τρία ουράνια σώματα ευθυγραμμίζονται απολύτως. Λόγω της ουράνιας συμμετρίας, η Σελήνη, όπως φαίνεται από τη Γη, καλύπτει μόνο εν μέρει τον ηλιακό δίσκο, δημιουργώντας μία ασημένια στεφάνη. Ωστόσο, στην αυριανή ολική έκλειψη Ηλίου το φεγγάρι δεν θα μας κάνει τη χάρη να μας μαγέψει με αυτό τον τρόπο γιατί θα είναι «υπερσελήνη», που σημαίνει ότι βρίσκεται στο πλησιέστερο σημείο στον πλανήτη μας (περίγειο).\nΟι συνέπειες αυτού του αστρικού μπαλέτου θα είναι περισσότερο αντιληπτές το Σάββατο, εξαιτίας των πολύ ενισχυμένων παλιρροιών που θα παρατηρηθούν, κυρίως, στον κόλπο του Φούντι στον Καναδά, στις γαλλικές ακτές στον Ατλαντικό, στη Μάγχη και τη βόρεια Θάλασσα, ενώ η διαφορά θα γίνει αισθητή ακόμα και στη Μεσόγειο.\nΤι θα δούμε στην Ελλάδα\nΗ ηλιακή έκλειψη θα αρχίσει να είναι ορατή στην Αθήνα στις 10:40΄ το πρωί της Παρασκευής, θα φτάσει στη μέγιστη φάση της στις 11:44 και θα ολοκληρωθεί στις 12:50΄. Στην Ελλάδα στη μερική φάση θα καλυφθεί μέχρι και το 40% περίπου του ηλιακού δίσκου. Στην Αθήνα θα καλυφτεί το 31,4%, στη Φλώρινα το 40,7%, ενώ στο Ηράκλειο της Κρήτης το 23,6%.\nΤο Εθνικό Αστεροσκοπείο Αθηνών θα εκπέμπει ζωντανά από τις εγκαταστάσεις του στην Πεντέλη τη μερική έκλειψη Ηλίου μέσω διαδικτύου, ώστε κάθε ενδιαφερόμενος να μπορεί να την παρακολουθήσει. Θα υπάρχει βίντεο της εικόνας του Ήλιου από ειδικό τηλεσκόπιο, που θα τον παρατηρεί μέσα από ένα ειδικό φίλτρο.\nΗ 21η Μαρτίου σηματοδοτεί την πρώτη μέρα της Άνοιξης στο βόρειο ημισφαίριο και την πρώτη μέρα του Φθινοπώρου στο νότιο ημισφαίριο. Ο Ήλιος θα λάμπει κάθετα πάνω από τον Ισημερινό της Γης και η διάρκεια της ημέρας και της νύχτας θα είναι περίπου ίδια. Στη συνέχεια, στο βόρειο ημισφαίριο (και στη χώρα μας) η ημέρα θα μεγαλώνει συνεχώς σε βάρος της νύχτας, ενώ το αντίστροφο θα συμβεί στο νότιο ημισφαίριο.


Shore Slow & LRF: Numata Junichi o ζωντανός θρύλος του ψαρέματος που συνέλαβε και ανέδειξε την τεχνική Shore Slow - Boat & Fishing\nΑΡΧΙΚΗ / / ΨΑΡΕΜΑ ΑΠΟ ΑΚΤΗ / Shore Slow & LRF: Numata Junichi o ζωντανός θρύλος του ψαρέματος που συνέλαβε και ανέδειξε την τεχνική Shore Slow\nO Numata Jyunichi δεν είναι τίποτα άλλο παρά ένας ζωντανός θρύλος του ψαρέµατος. Είναι στην καρδιά της Ιαπωνικής εταιρίας Palms, µια από τις κορυφαίες παγκοσµίως στο ψαρευτικό στερέωµα.\nΕίναι δύσκολο να περιγράψουµε την πορεία του Numata και την τεράστια απήχηση που έχει παγκοσµίως. Είναι ο άνθρωπος που συνέλαβε και ανέδειξε την τεχνική Shore Slow, χτίζοντας πάνω της µια µεγάλη βιοµηχανία και µια εξειδικευµένη και τροµερά αποδοτική ψαρευτική τέχνη. Πρωταγωνιστεί επίσης στο Shore Jigging, αλλά και στο Light Rock Fishing, όπου έχει αναδείξει τη σειρά Bit Arts, αλλά και τη σειρά καλαµιών “Pinwheel”.\nΣυνέντευξη στον Γιώργο Τυρίκο Εργά\nμε την ευγενική διαµεσολάβηση του κ. Hitoshi Υοmoda και του Νικόλα Θεοχάρους\nΠροσωπικά η επαφή µε τον Numata µε έχει διδάξει το πώς ένας επαγγελµατίας angler µπορεί την ίδια στιγµή να διδάσκει ήθος, ενθουσιασµό, σεβασµό και τεχνική κατάρτιση. Παρουσιάζουµε από το περιοδικό µας την πρώτη του συνέντευξη σε ελληνικό µέσο, και θα τον δούµε κοντά µας, ελπίζουµε, στην έκθεση Boat and Fishing Show, µαζί µε έναν άλλο περίφηµο ψαρά και σχεδιαστή τον Hitoshi Yomoda.\nΦέτος, εξαιτίας των τόσων συµβάντων και της ακύρωσης της έκθεσης, δεν είχαµε τη χαρά να τους γνωρίσουµε. Αν πάνε όλα καλά, θα τους υποδεχτούµε σύντοµα και θα ανταλλάξουµε επισκέψεις στις χώρες µας, για ψάρεµα και γνώση!\nH τέχνη του Shore Slow\n– Κύριε Numata Jyunichi, επιτρέψτε µου προσωπικά αλλά και εκ µέρους του περιοδικού Boat and Fishing, να σας ευχαριστήσω για αυτή την συνέντευξη. Θα ήθελα να ξέρετε πως ανάµεσα στους έµπειρους ψαράδες στην Ελλάδα, η δουλειά σας είναι πασίγνωστη και αξιοθαύµαστη!\nΠροσωπικά, δεν σταµατώ ποτέ να απολαµβάνω τον τρόπο που παρουσιάζετε κάθε ψαρευτική σεζόν. Από το µεγαλύτερο kingfish µε Shore Slow µέχρι το µικρότερο mebaru µε LRF, κάθε σας ψαριά και κάθε σας χαµόγελο που τη συνοδεύει, µε παρακινεί βαθιά.\nΕκτιµώ τον ξεκάθαρο τρόπο που εξηγείτε τα πράγµατα, τον ενθουσιασµό µε τον οποίο δέχεστε κάθε νέα γνώση και κάθε εξόρµηση, επιτυχηµένη ή µε δίχως καν ψάρι, και τον σεβασµό αλλά και την ευγνωµοσύνη που δείχνετε σε όλα τα θαλασσινά πλάσµατα. Πιστεύω ότι είστε ένα ζωντανό παράδειγµα για το πώς πρέπει να είναι ένας σύγχρονος ψαράς!\nΘα ήθελα να σας θέσω µερικές ερωτήσεις σχετικά µε το Shore Slow και το LRF, ελπίζοντας πως οι απαντήσεις θα εµπνεύσουν και θα βοηθήσουν τον µέσο Μεσογειακό ψαρά. Στο τέλος θα σας θέσω και µερικές ερωτήσεις γενικού περιεχοµένου.\nΕίναι δική µου τιµή και ευχαρίστηση ετούτη η συνέντευξη. Είναι πάντοτε ζητούµενο να µπορέσουµε να βρούµε µια κοινή γλώσσα συνεννόησης, όλοι όσοι αγαπάµε το ψάρεµα σε διαφορετικά µέρη του κόσµου.\n– Καταρχάς, θα ήθελα να µας πείτε λίγα λόγια για το Shore Slow. Ποιες είναι οι διαφορές µε το Shore Jigging; Το Shore Slow είναι µια πολύ ιδιαίτερη, τροµερά τεχνική µέθοδος ψαρέµατος. Γιατί να την επιλέξουµε;\nΚαι τα δύο αφορούν στο ψάρεµα µε πλάνους. Η µεγάλη διαφορά έγκειται στην ταχύτητα και το εύρος των κινήσεων του ψαρά και του εξοπλισµού µας. Τυπικά, θα λέγαµε πως χαρακτηριστικά στο Shore Jigging είναι τα έντονα και γρήγορα χτυπήµατα µε το καλάµι. Η τεχνική δουλεύει περίφηµα όταν τα ψάρια τρέφονται ενεργά µια δεδοµένη στιγµή.\nΑντίθετα, στο Shore Slow οι κινήσεις µας είναι πιο µικρές σε εύρος και πιο αργές µεταξύ τους. Ένας «τυπικός» ρυθµός του Shore Slow, είναι ένα χτύπηµα κάθε δευτερόλεπτο. Στο Shore Slow, τα χτυπήµατα µε το καλάµι γίνονται µε την κορυφή του, µα κυρίως σε σχέση µε το µηχανισµό. ∆εν χρειάζονται µεγάλες κινήσεις του καλαµιού. Επίσης, µπορούµε να εκτελούµε ένα σετ 3-4 πιο κοφτών και γρήγορων χτυπηµάτων και να προσθέτουµε παύσεις µεταξύ αυτών των σετ. Και από αυτήν άποψη, το Shore Slow παίρνει το όνοµά του και είναι «αργό».\nΤέλος, θα λέγαµε πως κύριο χαρακτηριστικό του Shore Jigging είναι µια κίνηση των πλάνων από χαµηλά προς ψηλά στην υδάτινη στήλη. Στο Shore Slow, η κίνηση αυτή επικεντρώνεται σχεδόν στατικά στα επίπεδα που τρέφονται τα ψάρια (χαµηλά, µεσόνερα, ψηλά), επιµένει µε τα τεχνητά της εκεί και θεωρεί τον πλάνο ως κάτι που παίρνει χτυπήµατα, τόσο «τρέχοντας» προς τα πάνω όσο και τα κατά τη βύθιση. Για αυτό και οι πλάνοι Shore Slow έχουν ριζικά διαφορετικό σχεδιασµό και «νοοτροπία» από αυτόν των περισσότερων Shore Jigging πλάνων.\nΣτο Shore Slow µπορούµε να ερευνήσουµε µεθοδικά που τρώνε τα ψάρια, σε τι τεχνητό και πόσο ενεργά. Αυτή η διαδικασία είναι µέρος της διασκέδασης και της αποδοτικότητας της τεχνικής.\n– Με ποιον τρόπο µπορούµε να διαλέξουµε ένα καλάµι της Palms; Πως λειτουργεί κάθε µοντέλο από το 990 µέχρι το 993;\nΣυνήθως διαλέγουµε ένα καλάµι µε βάση το πόσο µεγάλο είναι το αλίευµα και µε βάση το βάρος του τεχνητού που θέλουµε να χρησιµοποιήσουµε. Στο Shore Slow διαλέγουµε καλάµι πρωτίστως µε βάση το πόσο ενεργά είναι τα ψάρια της περιοχής. Όταν χρησιµοποιούµε τα µεγαλύτερα µοντέλα καλαµιών Shore Slow, έχουµε πλάνους που κινούνται πιο ενεργά. Όσο χαµηλώνουµε το µοντέλο, η κίνηση γίνεται πιο «µαζεµένη».\nΕίναι λογικό, εποµένως, σε ψάρια πιο ενεργά τρεφόµενα, να διαλέξουµε καλάµι πιο βαρύ και µια παρουσίαση πιο ενεργή. Όταν νιώθουµε πως έχουµε νωθρά ψάρια, πρέπει να παρουσιάσουµε µια διακριτική, «µικρή» κίνηση πλάνων µε τα ελαφρύτερα µοντέλα. Όταν τα ψάρια είναι νωθρά, µπορεί, για παράδειγµα, να χρησιµοποιήσω το µοντέλο 991, ακόµα και όταν στοχεύω σε ένα ψάρι 10 κιλών! Το σηµαντικό στο Shore Slow είναι να «διαβάσουµε» τις συνθήκες µέσα στη θάλασσα. Η εµπειρία στον τοµέα θα µας κάνει σοφότερους και αποδοτικότατους.\n– Στο shore slow, όταν κάνουµε παύσεις ανάµεσα στα jerks, πρέπει να χαµηλώνουµε την κορυφή του καλαµιού µας έτσι ώστε ο πλάνος να πέφτει ελεύθερα;\nΑυτό πάντοτε εξαρτάται από το ψάρι-στόχο, από το αν τα ψάρια είναι ενεργά ή όχι και βέβαια από τη µορφολογία του ψαρευτικού πεδίου. Όταν τα ψάρια τρέφονται ενεργά, χρησιµοποιώ την ελεύθερη βύθιση του πλάνου. Ας θυµηθούµε ότι υπάρχουν πέντε τύποι πλάνων της σειράς Slow Blatt στην Palms, κάθε ένα από τα οποία έχει άλλη δράση, τόσο στην εφόρµηση, όσο και κατά τη βύθιση. Η ελεύθερη βύθιση αποκαλύπτει τη δυνατότητα των πλάνων, κατά βάση. Αυτή δουλεύει, κατά την εµπειρία µου, περισσότερο στα πελαγικά ψάρια.\nΤα «µαύρα» είναι πιο επιρρεπή στη βύθιση του πλάνου, κατά την οποία διατηρούµε πάνω του τάση από το νήµα µας (tension falling). To να βρούµε τι δουλεύει σε κάθε περίσταση, είναι µια από τις τεχνικές παραµέτρους της τεχνικής. Προσωπικά, όταν έχω να κάνω µε βάθη από 3 µέτρα και πάνω, χρησιµοποιώ και τις δύο. Από αυτό το βάθος και λιγότερο, είναι δύσκολο να ψαρέψουµε µε Shore Slow, oπότε και χρησιµοποιώ αποκλειστικά σχεδόν, για να αποφύγω σκαλώµατα, την tension falling προσέγγιση.\n– Ένα µεγάλο ζήτηµα στο Shore Slow, είναι οι πλάνοι που χάνουµε στα βράχια! Φαίνεται δύσκολο να µη χάνουµε πλάνους στο βυθό! Πώς µπορούµε να το αποφύγουµε;\nΕίναι θέµα εµπειρίας και γνώσης, όπως σε όλες τις τεχνικές µε πλάνους. Μια απάντηση είναι η χρήση των ιδιοτήτων του νήµατος, της πλευστότητάς του. Όταν κάνουµε τη βολή, το νήµα µας πλέει κοντά στην επιφάνεια. Όταν αρχίσουµε την ανάκτηση ο πλάνος τραβιέται πάνω, σχεδόν οριζόντια αρχικά. Σιγά σιγά όµως, το νήµα και ο πλάνος ευθυγραµµίζονται και ο πλάνος τραβιέται πιο κατακόρυφα. Τότε είναι εύκολο να σκαλώσει.\nΣτο Shore Slow µπορούµε να κάνουµε βολές ακριβείας, και παραµένοντας σε ένα σηµείο της υδάτινης στήλης, µε τις σωστές παύσεις, µπορούµε να κρατάµε τον πλάνο οριζόντια. Η σκέψη µας πρέπει να είναι στη µορφολογία του βυθού και στο επίπεδο που θέλουµε να ψαρέψουµε, ανάλογα µε τη δραστηριότητα των ψαριών. Είναι πολύ σηµαντικό να νιώθουµε πολύ καλά τον πλάνο µας να πέφτει, οπότε είναι σηµαντικό να έχουµε τις σωστές διατοµές νηµάτων, δίχως να κάνουµε υπερβολές και µε τη γνώση πως ένα λεπτότερο νήµα µας κάνει και «νιώθουµε» περισσότερες πληροφορίες από το υποθαλάσσιο ανάγλυφο, σε σχέση µε ένα βαρύτερο.\n– Στην Ελλάδα έχουµε σχετικά ρηχές περιοχές (15-40 µέτρα βάθος), µε πολλά βράχια. Εκεί µπορούµε να εντοπίσουµε µαγιάτικα και συναγρίδες, που είναι πολύ δυνατά ψάρια. Μπορούν να είναι περίπου 3-4 κιλά, αλλά είναι εξαιρετικά δυνατά και τείνουν να τρίβονται στα βράχια όταν πιάνονται και να κόβουν. Πώς µπορούµε να τα ψαρέψουµε µε Shore Slow;\nΕίναι ιδανική συνθήκη για Shore Slow. Ειδικά µε τα µοντέλα 992 και 993. Κυρίως επάνω σε ρέµατα, µε εξηντάρηδες πλάνους και µε το 993 ως πρώτη επιλογή. Θα το σετάριζα µε νήµα PE 2.5 ή 3 και παράµαλλα fluorocarbon 40-60lb. Ο τρόπος είναι απλός: Όταν έχουµε ψάρια όπως µαγιάτικα από 5 κιλά και κάτω, θέτουµε τα φρένα µας στα όρια θραύσης του σετ µας και τα «δίνουµε όλα» κοντράροντάς το µε µεγάλη ένταση. Όταν έχουµε ψάρια πάνω από αυτό, κάποια φρένα είναι αναγκαία για να µην σπάσει κάτι, οι πιθανότητες στα πολύ µεγάλα ψάρια µε σχεδόν τέρµα κλειστά φρένα δεν είναι καλές.\n– Στην Ελλάδα το LRF έχει αρχίσει και γίνεται ιδιαίτερα δηµοφιλές. Τα κυριότερα ψάρια – στόχοι είναι τα κοκάλια, οι σαργοί και τα µελανούρια. Πώς ξεκίνησε το light tackle fishing στην Ιαπωνία και πιστεύετε πως αυτού του είδος ψαρέµατος θα αναπτυχθεί περισσότερο στα επόµενα χρόνια;\nΨαρεύαµε LRF πολύ πριν τη δηµιουργία των PE νηµάτων. Απλά δεν είχαµε εργαλεία µε τόση ευαισθησία. Ψαρεύαµε παλιότερα trevally µικρά µε minnows µινιατούρες ή µικρά µαυρόψαρα µε µολυβοκεφαλές 3 γραµµαρίων. Το LRF αναπτύχθηκε καθώς το Ajing έγινε δηµοφιλές. Πολλοί ψαράδες βρίσκουν πλέον τροµερό ενδιαφέρον στη χρήση λεπτών διατοµών 1 ή 1,5 λίµπρες και µικρών µολυβοκεφαλών πχ. 0,4 του γραµµαρίου.\nΗ τεχνολογική πρόοδος έκανε διαθέσιµες πολύ καλές επιλογές σε PE και Μοnofilament και πιστεύω πως το LRF συνδέεται στενά µε αυτήν την πρόοδο. Έχω διασκεδάσει µε LRF, όχι µόνο στην Ιαπωνία, αλλά και σε όλον τον κόσµο. Είναι απλά συναρπαστικό. Πιστεύω πως και στην Ελλάδα πρόκειται να δούµε και άλλη άνθηση στον τοµέα του LRF!\n– Το προσωπικά αγαπηµένο µου τεχνητό της σειράς “Bit Arts”, είναι το Degree, διότι οι σαργοί αντιδρούν πολύ ζωντανά στο twitching. Θα ήθελα να µας προτείνετε τους καλύτερους τρόπους να δουλέψουµε µε το κάθε µοντέλο/ να χρησιµοποιήσουµε κάθε µοντέλο (Degree, Lipless Degree, Miniature Gig).\nΠρώτα ρίχνω το Degree µε twitching για να ψάξω το χώρο. Έπειτα χρησιµοποιώ το Lipless Degree, το οποίο κάνει και για twitching αλλά είναι πιο διακριτικό, δουλεύει και µε απλή ανάκτηση και µου δίνει ψάρια πιο διστακτικά, που δεν θα χτυπούσαν στο Degree. Έπειτα, πάνω πιο µακριά από την ακτογραµµή και πιο κάτω στην υδάτινη στήλη, µε το Miniature Gig. Φτάνω εκεί που δεν φτάνουν τα άλλα µοντέλα. Γενικά, η στρατηγική µου στο LRF µε αυτά είναι: Πρώτα ψάχνουµε ρηχά, ψηλά και έντονα, και σταδιακά πιο χαµηλά και βαθιά, και µε πιο αργές παρουσιάσεις.\n– Κάποια άλλα αγαπηµένα µου πλανάκια, είναι αυτά της Miniature Dax. Πώς προτείνετε να τα χρησιµοποιούµε;\nΤα πλανάκια αυτά έχουν χαρακτηριστικά από δύο µοντέλα, το Dax και το Smelt. Προτείνω πρώτα να τα χρησιµοποιούµε µε έντονα κοφτά jerks και έπειτα µε σταθερή ανάκτηση. Είναι φτιαγµένα και για τις δύο προσεγγίσεις.\n– Τα Pinwheel καλάµια για LRF έρχονται στην Ελλάδα και θα ήθελα να µας περιγράψετε την γενική φιλοσοφία αυτής της σειράς.\nΕίναι καλάµια φτιαγµένα για εξειδίκευση και απόλαυση σε κάθε τοµέα της LRF τεχνικής. Το 77L είναι φτιαγµένο για να αντιµετωπίσει µεγάλα αλιεύµατα µε µικρά τεχνητά. Το 56UL είναι φτιαγµένο για ευαισθησία και ψάρεµα κοκαλιών και µελανουριών. Το 75L+ είναι για ευαισθησία και κάρφωµα όµως, µε τη δυνατή του κορυφή που µπορεί να σηκώσει ψάρια από τον βυθό εύκολα. Είναι πολλά τα παραδείγµατα. Καλύπτουµε όλες τις τάσεις και τους τρόπους του LRF.\n– Σε πολλά από τα βίντεό σας βλέπω ότι απελευθερώνετε πολλά ψάρια, ακόµα και µεγάλα. Ανησυχείτε για τη µόλυνση, την κλιµατική αλλαγή, την υπεραλιεία; Τι πιστεύετε πως πρέπει να γίνει και τι πρέπει να κάνει κάθε ψαράς; Πιστεύετε πως µπορούµε να κάνουµε τη διαφορά;\nMε ανησυχούν σοβαρά όλα αυτά… Πιστεύω ακράδαντα, πως οι ψαράδες µπορούµε να κάνουµε ο καθένας κάτι για να ανακόψουµε την πορεία του κακού. Κάποιοι ψαρεύουν γιατί θέλουν να ψαρέψουν, κάποιοι γιατί θέλουν να φάνε ψάρια. ∆εν αρνούµαι κανέναν. Προσωπικά, συνήθως απελευθερώνω τα ψάρια που πιάνω, κρατώ επιλεκτικά όταν πχ. υπάρχει µεγάλος τραυµατισµός στα βράγχια. Τότε τα φέρνω σπίτι και τα καταναλώνω µε χαρά και ευγνωµοσύνη.\nΑλιεύµατα του αρχισυντάκτη µας Γιώργου Τυρίκου Εργά µε πρωταγωνιστές τους πλάνους Palms: Μεγάλος σαργός στο LRF µε Μiniature Dax 7gr\nΑν θέλουµε να απολαµβάνουµε το ψάρεµα για καιρό ακόµα, πρέπει να κάνουµε ό,τι µπορεί ο καθένας προκειµένου να σηκώσουµε λίγο από το βάρος που θέτουµε στο περιβάλλον. Πιστεύω ακράδαντα, πως πρέπει να υπάρχουν ακριβείς ρυθµίσεις στο πόσα ψάρια µπορεί να κρατάει ο κάθε ψαράς. Τέτοιες ρυθµίσεις δεν υπάρχουν σωστές, ούτε στην Ιαπωνία καν (αν εξαιρέσουµε στα είδη του γλυκού νερού). Έχουµε πολύ δρόµο µέχρι να προστατέψουµε σωστά το περιβάλλον.\nΕίναι σηµαντικό να απελευθερώνουµε τα µικρά ψάρια. Αλλά πρέπει να θυµόσαστε να απελευθερώνουµε και τα µεγάλα που είναι έτοιµα για αναπαραγωγή. Αυτά τα ψάρια είναι γεννήτορες!\nΛούτσος µε Slow Blatt Up\n– Πιστεύετε ότι το ψάρεµα είναι µια µορφή τέχνης; Υπάρχει κάτι πνευµατικό σ’ αυτό;\nΠιστεύω πως αυτό που ονοµάζουµε «τέχνη», πηγάζει από µέσα µας. Η πραγµατικότητα της τέχνης είναι εκ των έσω. Αντίθετα, η πνευµατικότητα εκπορεύεται από τα έξω, προς το εσωτερικό µας και εκεί γίνεται βίωµα. Πιστεύω πως ο ψαράς κάνει και τα δύο, καθώς ο εξωτερικός και ο εσωτερικός κόσµος συµφύρονται αξεδιάλυτα τη στιγµή του ψαρέµατος.\nΕιδικά για το Shore Jigging και το Shore Slow, θα ήθελα να περιγράψω αυτό που νιώθω. ∆ε µπορούµε να δούµε την κίνηση του πλάνου στο νερό. Νιώθουµε όµως την τάση στο νήµα, κοιτάµε το πέλαγος, ακούµε το νερό, νιώθουµε τη θερµοκρασία και σε κάποια στιγµή «Υπάρχει ένα ψάρι εκεί». «Θα πάρω χτύπηµα στην επόµενη βολή». Αυτές οι φράσεις σχηµατίζονται µέσα µας σαν βεβαιότητα και επαληθεύονται. Είναι µια έκτη αίσθηση αυτό, είναι µια εµπειρία πνευµατική.\nΜήπως όµως και το να ελέγχεις τον πλάνο σωστά και µε ακρίβεια, δεν είναι τεχνική που µεταλλάσσεται µέσα από την εµπειρία σε τέχνη; Πιστεύω ότι η Τέχνη είναι αναγκαία για να ψαρέψουµε σωστά τον πλάνο, δεν αρκεί η τεχνική – δηλαδή το σύνολο των πληροφοριών.\nΛούτσος µε Slow Blatt Oval\nΚάπως έτσι κατά το ψάρεµα, η πνευµατικότητα και η τέχνη εξασκούνται ταυτόχρονα από έναν ψαρά.\nΓια µένα είναι πολύ σηµαντικό να µπορέσω να επικοινωνήσω ως τέχνη το ψάρεµά µου. Να περάσω τις εικόνες που έχω µέσα στο µυαλό µου, όχι απλά ως τεχνική κατάρτιση, αλλά ως πνευµατικό βίωµα, αν χρειαστεί. «Γιατί ρίχνω εκεί», «γιατί ψάχνω σε αυτό το βάθος και µε αυτόν τον τρόπο». Αυτή µέθοδος µπορεί να κάνει τους άλλους να εκτιµήσουν βαθύτερα αυτό που κάνω, και µπορεί να γίνει αντιληπτή ως ενέχουσα αξίας, ακόµα και από όσους δεν ασχολούνται µε το ψάρεµα.\n– Θα ήθελα να µιλήσουµε για εσάς και την σχέση σας µε το ψάρεµα. Οι αναγνώστες µας ανυποµονούν να µάθουν περισσότερα όχι µόνο σε ό,τι αφορά στον κύριο Numata Jyunichi ως ψαρά της Palms, αλλά και ως άνθρωπο.\nTριών ετών είναι η πρώτη µου ανάµνηση από το ψάρεµα. Υπάρχει, ευτυχώς, πίσω από το πατρικό µου ένα ποτάµι. Επίσης, η θάλασσα ήταν µερικά λεπτά µακριά. Η φύση µε συνάρπαζε. Πολλές ψαρευτικές τεχνικές µε απασχόλησαν µικρό, το fly fishing, η παραδοσιακή τεχνική ψαρέµατος µε καλάµια και φελλό. Τώρα ψαρεύω σχεδόν αποκλειστικά µε τεχνητά δολώµατα.\nNτάσκα µε Slow Blatt Long\nΚάθε ψάρεµα, όµως, µας βοηθά να ψαρέψουµε σωστά µε τα τεχνητά. ∆ουλεύω πλέον µε τα ψάρια, θα λέγαµε. Το χόµπι µου είναι η εκτροφή χρυσόψαρων µε γενετικό τρόπο, δίνοντας µεγάλη σηµασία στο χρώµα και στο σχήµα ανά κάθε γενιά. Ναι, η ζωή µου γυρνάει γύρω από τα ψάρια!\n– Θα ήθελα να σας ευχαριστήσω ξανά για τη συνέντευξη που µας παραχωρήσατε. Προσωπικά, σας εύχοµαι να έχετε υγεία στις πολυαγαπηµένες σας ακτές, δίπλα στη θάλασσα, απολαµβάνοντας το ψάρεµα και µοιράζοντας µας τη γνώση και τον ενθουσιασµό σας.\nΕµείς ευχαριστούµε από τα βάθη της καρδιάς µας. Υπήρχαν σχέδια να επισκεφτούµε την έκθεσή σας το Μάρτιο, τα οποία όµως ακυρώθηκαν εξαιτίας του ιού. Εύχοµαι σύντοµα, όµως, µετά το πέρας της πανδηµίας να βρεθούµε και να ψαρέψουµε παρέα!\nSpinning LRF Light Rock Fishing Shore Jigging Ψάρεμα από ακτή Εξοπλισμός για Shore Jigging Τεχνητό Spinning Numata Junichi Palms Shore Slow Bit Arts Pinwheel


Home » Ευεξία » Ομορφιά και φροντίδα του εαυτού σας » Αντίο στο διπλοσάγονο με 7 πολύ αποτελεσματικές ασκήσεις!\n· 26 Μαρτίου 2019\nΜάθετε ποιες 7 απλές ασκήσεις θα σας βοηθήσουν να απαλλαγείτε από το ανεπιθύμητο διπλοσάγονο. Σας τις παρουσιάζουμε!\nΑφιερώνοντας λίγα μόνο λεπτά κάθε μέρα, μπορείτε να δυναμώσετε τους μύες στο σαγόνι και το λαιμό σας και αυτό, με τη σειρά του, θα σας βοηθήσει να εξαλείψετε και να πείτε αντίο στο διπλοσάγονο. Το διπλοσάγονο δεν είναι ευχάριστο στην όψη και δε συμβάλλει στη δημιουργία μιας ελκυστικής εικόνας μας στον καθρέφτη ή στις φωτογραφίες.\nΗ συσσώρευση λίπους σε αυτό το σημείο του σώματος, είναι πιθανή ένδειξη ότι έχετε προδιάθεση να παρουσιάσετε κάποιο καρδιομεταβολικό νόσημα. Το διπλοσάγονο, επίσης, δε δημιουργείται μόνο σε υπέρβαρα άτομα. Ο καθένας μπορεί να αναπτύξει αυτό το χαρακτηριστικό εάν οι μύες της σιαγόνας είναι αδύναμοι. Οι αδύναμοι μύες δεν υποστηρίζουν επαρκώς το περίγραμμα του προσώπου, με αποτέλεσμα την απώλειά της γραμμής του.\nΣυνήθως, κάτι τέτοιο συμβαίνει σε προχωρημένη ηλικία, ωστόσο καλό είναι να είστε σε επαγρύπνηση! Για το σκοπό αυτόν, σας παρουσιάζουμε τις πλέον αποτελεσματικές ασκήσεις για να εξαλείψετε το διπλοσάγονο.\nΤα καλά νέα είναι ότι οι προτεινόμενες ασκήσεις είναι πολύ εύκολες. Συνεπώς, μπορείτε να τις κάνετε οποιαδήποτε στιγμή και μάλιστα, στην άνεση του σπιτιού σας.\n1. Κυκλική κίνηση της γλώσσας\nΚαθίστε άνετα, κρατώντας την πλάτη σας εντελώς ίσια και με το στόμα σας κλειστό.\nΜε τη γλώσσα σας, διαγράψτε κυκλικές κινήσεις, ακολουθώντας την περίμετρο του ουρανίσκου σας.\nΠροσπαθήστε να εκτελέσετε δέκα επαναλήψεις, τρεις φορές την ημέρα.\nΜπορείτε, επίσης, να δοκιμάσετε να κάνετε κυκλικές κινήσεις από πλευρά σε πλευρά.\nΔιαβάστε ακόμα: Άφθες στο στόμα: 7 σπιτικές θεραπείες για γρήγορη επούλωση\n2. Πιέσεις με τη γλώσσα\nΑρχικά, λάβετε θέση με την πλάτη σας εντελώς ίσια και τους ώμους σας να «πέφτουν» χαλαροί, κατά προτίμηση σε άνετη θέση.\nΓείρτε το κεφάλι σας προς τα πίσω μέχρι να βλέπετε το ταβάνι στην ευθεία.\nΚατόπιν, πιέστε τη γλώσσα σας στον ουρανίσκο. Ενώ πιέζετε, μετακινήστε το κεφάλι προς το στήθος σας μέχρι να φτάσετε όσο πιο κοντά μπορείτε.\nΚατά τη διάρκεια αυτής της άσκησης δεν πρέπει να σταματήσετε να εφαρμόζετε πίεση με τη γλώσσα στον ουρανίσκο σας, γι’ αυτό συγκεντρωθείτε! Μετά, χαλαρώστε τη γλώσσα σας και επανέλθετε στην αρχική στάση.\nΚάντε τουλάχιστον 20 επαναλήψεις την ημέρα.\n3. Συνοφρυωθείτε και πείτε αντίο στο διπλοσάγονο\nΜπορείτε να εκτελέσετε αυτήν την άσκηση είτε όρθιοι είτε σε καθιστή θέση. Επιλέξτε τη στάση που σας ταιριάζει περισσότερο.\nΒγάλτε προς τα έξω το κάτω χείλος σας όσο μακριά μπορείτε από τα δόντια σας. Σκεφθείτε ότι μοιάζει με την έκφραση που παίρνουν τα μωρά όταν ετοιμάζονται να βάλουν τα κλάματα.\nΚαθώς συνοφρυώνεστε, σφίξτε τους μύες του λαιμού σας και γείρτε το κεφάλι προς το στήθος σας.\nΦροντίστε η πλάτη και οι ώμοι σας να είναι πάντοτε σε ευθεία θέση ενώ κάνετε αυτήν την άσκηση.\nΜόλις το σαγόνι ακουμπήσει στο στήθος σας, επιστρέψτε στην αρχική θέση, ξεκουραστείτε και επαναλάβετε τουλάχιστον 15 φορές την ημέρα.\n4. Πείτε «Ο», όπως αντίο στο διπλοσάγονο\nΞεκινήστε λαμβάνοντας θέση με την πλάτη ίσια και τους ώμους σας να «πέφτουν» χαλαροί.\nΑκολούθως, γείρτε το κεφάλι σας προς τα πίσω και σχηματίστε με τα χείλη σας ένα «Ο».\nΚρατήστε άκαμπτο το λαιμό σας και διατηρήστε αυτήν τη στάση για 20-25 δευτερόλεπτα. Μετά, επιστρέψτε στην αρχική θέση και επαναλάβετε τουλάχιστον 10 φορές την ημέρα.\n5. Κυκλικές κινήσεις του σαγονιού\nΜπορείτε να εκτελέσετε αυτήν την άσκηση είτε όρθιοι είτε καθιστοί. Το σημαντικό εδώ, είναι να κρατήσετε την πλάτη σας όσο το δυνατόν πιο ίσια.\nΚατόπιν, κινήστε το σαγόνι σας μέχρι να ακουμπήσει στον έναν ώμο και μετά κινήστε το προς τον άλλο ώμο.\nΚατά τη διάρκεια της κίνησης από τον έναν ώμο προς τον άλλο, το σαγόνι σας θα πρέπει να διαγράφει ένα ημικύκλιο, εφαπτόμενο πάντα στο στήθος σας. Βεβαιωθείτε ότι οι ώμοι σας παραμένουν χαλαροί.\nΕνημερωθείτε, επιπλέον: Ενδυναμώστε τους μυς του αυχένα σας με αυτή την αποτελεσματική ρουτίνα ασκήσεων\n6. Στείλτε φιλιά στο ταβάνι και αντίο στο διπλοσάγονο\nΗ άσκηση αυτή, εκτελείται σε όρθια θέση με τα χέρια σας να βρίσκονται παράλληλα και κατά μήκος στο σώμα σας.\nΓείρτε το κεφάλι σας προς τα πίσω μέχρι να αντικρίσετε στην ευθεία το ταβάνι.\nΑκολούθως, σουφρώστε τα χείλη σας όσο πιο δυνατά μπορείτε, μέχρι να νιώσετε πίεση στους μύες του λαιμού και του σαγονιού σας.\nΠαραμείνετε στη στάση αυτή για τουλάχιστον πέντε δευτερόλεπτα και μετά, επιστρέψτε στην αρχική θέση.\nΕπαναλάβετε την άσκηση 15 φορές κάθε ημέρα.\n7. Προφέρετε τα φωνήεντα\nΗ τελευταία προτεινόμενη άσκηση για την καταπολέμηση του διπλοσάγονου είναι πραγματικά απλή και μπορείτε να την κάνετε οποιαδήποτε στιγμή.\nΣταθείτε όρθιοι με την πλάτη εντελώς ίσια.\nΤώρα, προφέρετε κάθε φωνήεν αργά, με το στόμα σας ορθάνοιχτο.\nΕπαναλάβετε όσες περισσότερες φορές μπορείτε.\n5 ασκήσεις και σπιτικές θεραπείες για να μειώσετε το διπλοσάγονο\nΜάθετε πώς να μειώσετε το διπλοσάγονο. Όλοι θέλουν ν' απαλλαγούν από το διπλοσάγονο, ακόμη και αν δεν είναι υπέρβαροι. Δεν είναι μονάχα συνέπεια της Διαβάστε περισσότερα »


Ομιλία του π. Γεωργίου Μεταλληνού στο αμφιθέατρο Γυμνασίου Κουτσουρά - Ανατολή\nΑρχική _Τοπικά νέα Ιεράπετρα Ομιλία του π. Γεωργίου Μεταλληνού στο αμφιθέατρο Γυμνασίου Κουτσουρά\nΟμιλία του π. Γεωργίου Μεταλληνού στο αμφιθέατρο Γυμνασίου Κουτσουρά\n15 Ιανουαρίου 2016, 17:01\nΤην Κυριακή 24 Ιανουαρίου στις 6.30 μ.μ. στο αμφιθέατρο του Γυμνασίου Κουτσουρά Μακρύ Γιαλού η Ομάδα Πρωτοβουλίας σε συνεργασία με τους τοπικούς φορείς (Εμπορικό Σύλλογο, Σύλλογο Ενοικιαζόμενων Δωματίων, Σύλλογο Γυναικών, Αθλητικό Σκοπευτικό Σύλλογο, Πολιτιστικό Σύλλογο Σταυροχωρίου – Κουτσουρά) διοργανώνει την έκτη κατά σειρά εκδήλωση.\nΟμιλητής: Ο Πατέρας Γεώργιος Μεταλληνός, Καθηγητής της Γεραράς Θεολογικής Σχολής του Πανεπιστημίου Αθηνών.\nΘέμα: Η Ελληνορθόδοξη Παιδεία κατά τους Τρεις Ιεράρχες και οι σημερινοί εκπαιδευτικοί πειραματισμοί.\nΟ γνωστός ανά το πανελλήνιο πατέρας Γεώργιος Μεταλληνός είναι ο κορυφαίος εκπρόσωπος της Επιστήμης της Θεολογίας στην εποχή μας.\nΔρ. Μιχάλης Καναβάκης\nΙωάννης Ατζαράκης Αξ/κός ε.α.\nΠροηγούμενο άρθροΣυνεδρίαση της Δημοτικής Επιτροπής Παιδείας Δήμου Ιεράπετρας\nΕπόμενο άρθροΈτοιμο να ανοίξει ένα σπουδαίο Λαογραφικό Μουσείο στη Νεάπολη


ΚΑΛΕΣΜΑ ΑΠΟ ΤΟΝ ΠΡΟΕΔΡΟ ΤΟΥ ΠΟΛΙΤΙΚΟΥ ΦΟΡΕΑ ΕΛΛΗΝΩΝ ΣΥΝΕΛΕΥΣΙΣ “Ε.ΣΥ.” ΑΡΤΕΜΗ ΣΩΡΡΑ ΚΑΙ ΤΟΝ ΓΕΝΙΚΟ ΓΡΑΜΜΑΤΕΑ ΤΟΥ ΠΟΛΙΤΙΚΟΥ ΦΟΡΕΑ ΒΑΣΙΛΗ ΘΕΟΔΩΡΟΠΟΥΛΟ ΟΛΩΝ ΤΩΝ ΕΛΛΗΝΩΝ ΣΕ ΔΡΑΣΗ. ΣΤΡΑΤΗΓΙΚΗ ΚΑΙ ΔΡΑΣΗ ΑΝΑΓΓΕΛΕΤΑΙ ΣΕ ΟΛΑ ΤΑ ΕΠΙΠΕΔΑ!! – ΑΛΦΕΙΟΣ ΠΟΤΑΜΟΣ\nsorrasT V Α.ΣΩΡΡΑΣ ΕΛΛΑΔΑ ΕΛΛΗΝΙΣΜΟΣ ΕΝΕΡΓΟΙ ΠΟΛΙΤΕΣ ΟΙΚΟΝΟΜΙΑ ΠΟΛΙΤΙΚΗ ΠΟΛΙΤΙΚΟΣ ΦΟΡΕΑΣ "Ε.ΣΥ." ΣΥΝΕΛΕΥΣΗ Ε.ΣΥ.\n5 Σεπτεμβρίου, 2016 Αλφειός ΠοταμόςΑφήστε ένα σχόλιο για το ΚΑΛΕΣΜΑ ΑΠΟ ΤΟΝ ΠΡΟΕΔΡΟ ΤΟΥ ΠΟΛΙΤΙΚΟΥ ΦΟΡΕΑ ΕΛΛΗΝΩΝ ΣΥΝΕΛΕΥΣΙΣ “Ε.ΣΥ.” ΑΡΤΕΜΗ ΣΩΡΡΑ ΚΑΙ ΤΟΝ ΓΕΝΙΚΟ ΓΡΑΜΜΑΤΕΑ ΤΟΥ ΠΟΛΙΤΙΚΟΥ ΦΟΡΕΑ ΒΑΣΙΛΗ ΘΕΟΔΩΡΟΠΟΥΛΟ ΟΛΩΝ ΤΩΝ ΕΛΛΗΝΩΝ ΣΕ ΔΡΑΣΗ. ΣΤΡΑΤΗΓΙΚΗ ΚΑΙ ΔΡΑΣΗ ΑΝΑΓΓΕΛΕΤΑΙ ΣΕ ΟΛΑ ΤΑ ΕΠΙΠΕΔΑ!!\nΣΤΡΑΤΗΓΙΚΗ ΚΑΙ ΔΡΑΣΗ ΑΝΑΓΓΕΛΕΤΑΙ ΣΕ ΟΛΑ ΤΑ ΕΠΙΠΕΔΑ!! ΚΑΛΕΣΜΑ ΑΠΟ ΤΟΝ ΠΡΟΕΔΡΟ ΤΟΥ ΠΟΛΙΤΙΚΟΥ ΦΟΡΕΑ ΕΛΛΗΝΩΝ ΣΥΝΕΛΕΥΣΙΣ “Ε.ΣΥ.” ΑΡΤΕΜΗ ΣΩΡΡΑ ΚΑΙ ΤΟΝ ΓΕΝΙΚΟ ΓΡΑΜΜΑΤΕΑ ΤΟΥ ΠΟΛΙΤΙΚΟΥ ΦΟΡΕΑ ΒΑΣΙΛΗ ΘΕΟΔΩΡΟΠΟΥΛΟ ΟΛΩΝ ΤΩΝ ΕΛΛΗΝΩΝ ΣΕ ΔΡΑΣΗ.\nΚΑΘΕ ΤΕΤΑΡΤΗ/Ω:20.00 ΟΜΙΛΙΑ ΕΝΗΜΕΡΩΣΗΣ ΣΤΗΝ ΚΑΛΑΜΑΡΙΑ ΘΕΣ/ΝΙΚΗΣ ΓΙΑ ΤΑ ΧΡΗΜ/ΟΙΚΟΝΟΜΙΚΑ ΕΡΓΑΛΕΙΑ ΤΟΥ ΑΡΤΕΜΗ ΣΩΡΡΑ\n15 Μαΐου, 2016 17 Μαΐου, 2016 Αλφειός Ποταμός\n2 Ιουνίου, 2015 2 Ιουνίου, 2015 Αλφειός Ποταμός


Ο Υφυπουργός Παιδείας Α. Συρίγος στον Μητροπολίτη Μαρωνείας - ΕΚΚΛΗΣΙΑ ONLINE\nΠαρασκευή, 09 Απριλίου 2021 14:19\nΑρχική » ΝΕΑ » Ο Υφυπουργός Παιδείας Α. Συρίγος στον Μητροπολίτη Μαρωνείας\nΤην μεσημβρίαν της Παρασκευής, 9ης Απριλίου 2021, ο Υφυπουργός Παιδείας κ. Άγγελος Συρίγος, επεσκέφθη το Σεβασμιώτατο Μητροπολίτη Μαρωνείας και Κομοτηνής στα Γραφεία της Ιεράς Μητροπόλεως.\nΚατά την διάρκεια της επισκέψεως ανεπτύχθησαν θέματα κοινού ενδιαφέροντος. Περαιούσης της συζητήσεως, ο Σεβασμιώτατος ευχαρίστησε τον κ. Υπουργό διά το ενδιαφέρον του και του προσέφερε ως αναμνηστικόν δώρον πρόσφατες εκδόσεις της Ιεράς Μητροπόλεως.\nΔ΄ χαιρετισμοί της Παναγίας: Η ερμηνείαΠΛΗΡΩΜΗ : Επίδομα 534 ευρώ, δώρο Πάσχα- Voucher 200 ευρώ πλατφόρμα αίτησης\nΠροσευχόμενοι στο κελί τους, με σκληρή νηστεία και συμμετέχοντας στις πολύωρες Ιερές Ακολουθίες των Ιερών Μονών Σκητών και πεντακοσίων κελιών, καλυβών και ησυχαστηρίων, θα υποδεχτούν οι Αγιορείτες πατέρες τη μεγάλη Σαρακοστή. Το τυπικό αυτό άλλωστε ακολουθούν εδώ και δέκα αιώνες.\nΚΥΡΙΑΚΗ ΤΗΣ ΟΡΘΟΔΟΞΙΑΣ ΣΤΗΝ ΜΗΤΡΟΠΟΛΗ ΠΡΙΓΚΗΠΟΝΝΗΣΩΝ\nΑ' Κυριακή Νηστειών, 21 Μαρτίου 2021, εις την Ι. Μητρόπολιν Πριγκηποννήσων, προεξάρχοντος του Σεβ. Μητροπολίτου Γέροντος Πριγκηποννήσων κ. Δημητρίου.


Επιτέλους ανακοινώθηκε! Αυτός είναι ο αντικαταστάτης της Σαββαΐδου και μόλις 40χρονών! - Mikrometoxos.gr | Mikrometoxos.gr\nΕπιτέλους ανακοινώθηκε! Αυτός είναι ο αντικαταστάτης της Σαββαΐδου και μόλις 40χρονών!\nΕπιτέλους ανακοινώθηκε! Αυτός είναι ο αντικαταστάτης της Σαββαΐδου – Μόλις 40χρονών!\nΤο καθοριστικότερο κριτήριο στην επιλογή του είναι η μακρά θητεία στον ιδιωτικό τομέα αλλά και το πλούσιο βιογραφικό του στις νομικές σπουδές στη Σορβόνη και ισχυρούς δεσμούς με τη Γαλλία (και μέσω της συνεργασίας του με μεγάλα δικηγορικά γραφεία της χώρας μας)\nΟ δικηγόρος Γιώργος Πιτσιλής είναι από σήμερα ο νέος γενικός γραμματέας Δημοσίων Εσόδων που διαδέχεται στην θέση αυτή την Κατερίνα Σαββαΐδου.\nΕκδόθηκε η σχετική Πράξη Υπουργικού Συμβουλίου για την τοποθέτηση του δικηγόρου Γιώργου Πιτσιλή στη θέση του νέου Γενικού Γραμματέα Δημοσίων Εσόδων. Ο Γιώργος Πιτσιλής γεννήθηκε στις ΗΠΑ το 1975. Είναι επιτυχημένος δικηγόρος παρ’ Αρείω Πάγω, ερευνητής και έμπειρος επαγγελματίας, με μακρά σταδιοδρομία στον ιδιωτικό τομέα.\nΑπό το 2011, είναι ιδρυτικό μέλος του δικηγορικού γραφείου ΚΥΡΙΑΚΑΚΗΣ – ΠΙΤΣΙΛΗΣ – ΒΕΛΕΓΡΑΚΗΣ (K|P|V). Προηγουμένως, υπήρξε συνεργάτης της Δικηγορικής Εταιρείας FDMA(1999-2010). Από το 2010 έως σήμερα υπήρξε φορολογικός σύμβουλος της Ελληνικής Ένωσης Τραπεζών.\nEPSILON NET Α.Ε.-Απόκτηση Μετοχών της Θυγατρικής “EPSILON ΕΚΠΑΙΔΕΥΤΙΚΗ”- Μεταβίβαση μεριδίων της συγγενούς “ΚΟΛΛΕΓΙΟ CITY U”


Το Mega εκβιάζει τους ηθοποιούς για το 50-50 με εξευτελιστικούς όρους - HotStation.gr Greek Radio online\nΤο Mega εκβιάζει τους ηθοποιούς για το 50-50 με εξευτελιστικούς όρους\nΗμερομηνία Τετάρτη, 01 Δεκ 2010 @ 22:00\nΠολλά έχουν ακουστεί για τη συνέχιση της σειράς «50-50» του προγράμματος του Μεγάλου Καναλιού για τη νέα σεζόν. Μια σειρά που οι περισσότεροι τηλεθεατές περιμένουν πώς και πώς να ξεκινήσει την προβολή της μετά την τεράστια επιτυχία που σημείωσε για δυο προηγούμενα χρόνια.\nΌπως δείχνουν τα πράγματα όμως τίποτα δεν είναι σίγουρο ακόμη αφού ο Σάκης Μπουλάς ανοίγει τους ασκούς του Αιόλου και αποκαλύπτει πως οι ηθοποιοί δεν έχουν ακόμη υπογράψει αφού οι όροι είναι ασύμφοροι για οποιδήποτε από τη δημοφιλή σειρά. Όλα ξεκίνησαν με μια συνέντευξη του Σάκη Μπουλά στο “mychannel.gr”. Ο ηθοποιός δήλωνε πως τα συμβόλαια που ζητάει το Mega είναι εξευτελιστικά και το επόμενο που θα βάλει σαν όρο το Mega είναι "να σφουγγαρίζουν οι ηθοποιοί τα πατώματα".\nΤο Gossip-TV στη συνέχεια επικοινώνησε με τον αγαπημένο ηθοποιό για να εξηγήσει τους λόγους που έκανε αυτή τη δήλωση και για να εμηνερωθεί για το τι ακριβώς συμβαίνει με τη συνέχεια του «50-50».\n«Υπάρχει περίπτωση να μην ξεκινήσουν τα γυρίσματα της σειράς», μας είπε και συνέχισε «Το κανάλι ζητάει από εμάς διάφορα πράγματα, είναι εκμετάλλευση. Το κανάλι δεν μας δίνει το δικαίωμα να κάνουμε διαφημίσεις όσο καιρό προβάλλεται η σειρά, ενώ μας υποχρεώνει εμάς αντίστοιχα να διαφημίζουμε άλλα προϊόντα στο κανάλι και ότι δεν μας επιτρέπει να εργαστούμε σε άλλη δουλειά, πράγμα το οποίο παλιά κάναμε βέβαια».\nΚαι οι απαγορεύσεις δεν τελειώνουν εδώ: «Δεν μπορούμε να εμφανιστούμε σε άλλες εκπομπές χωρίς την άδεια του. Και τα δικαιώματα εκμετάλλευσης που ζητάει τα θέλει για 110 χρόνια», τονίζει ο Σάκης Μπουλάς και συνεχίζει: «Το κανάλι δεν νομίζω ότι αναγνωρίζει το κύρος μας ως ηθοποιούς αλλά νομίζει ότι μας κάνει χάρη που μας δίνει δουλειά γιατί είναι λίγο μονοπωλιακή η κατάσταση με τα σίριαλ. Σε αυτή τη φάση βρισκόμαστε, ότι όσοι θέλετε να παίξετε θα δεχτείτε τους όρους τους δικούς μας. Δεν θέλετε, δεν θα παίξετε!»\nΙδιαίτερα και φανερά εκνευρισμένος ο γνωστός ηθοποιός τονίζει: «Εμένα δεν με αφορά, είτε παίξω είτε δεν παίξω το ίδιο και το αυτό μου κάνει. Υπάρχουν άλλα πράγματα που μπορεί να κάνει ένας καλλιτέχνης για να υπάρξει. Υπάρχουν τα θέατρα, υπάρχουν οι ταινίες, οι μουσικές σκηνές. Δόξα το Θεό ανάγκη από δουλειά ούτε είχα, ούτε έχω ακόμη τουλάχιστον. Μετά όσο εκχωρείς δικαιώματα τόσο οι υποχρεώσεις αυξάνονται. Όλα αυτά όμως ισχύουν μονομερώς, δηλαδή το κανάλι έχει δικαίωμα να καταγγείλει τη σύμβαση ενώ εμείς όχι. Αν ας πούμε εμείς δεν μπορούμε να παίξουμε για κάποιο λόγο, πρέπει να αποζημιώσω εγώ το κανάλι, ενώ το κανάλι μπορεί να με αντικαταστήσει και συγχρόνως να ζητήσει να καταβάλλω σαν ποινική ρήτρα το κόστος όλης της σειράς», λέει και ολοκληρώνει: «Τέτοια μας ζητά να υπογράψουμε κι εμείς βέβαια δεν υπογράφουμε. Εμείς αρνούμεθα! Χθες συγκεκριμένα στείλαμε το καινούργιο, διορθωμένο συμβόλαιο, το τελικό να δούμε πάλι τι και πως. Να δούμε τι από αυτά που ζητήσαμε να διαγραφούν, δέχτηκαν και μετά να δούμε αν θα γίνει. Δηλαδή θα το ξέρουμε μέσα στις επόμενες δύο μέρες!»\nΠηγή: gossip-tv.gr / mychannel.gr


Κενές Θέσεις Εργασίας σε Υπουργείο Εξωτερικών και Κτηματολόγιο | Economy Today\nΚενές Θέσεις Εργασίας σε Υπουργείο Εξωτερικών και Κτηματολόγιο\nΝέες κενές θέσεις ανακοινώθηκαν στη Δημόσια Υπηρεσία.\n1. Θέσεις Ακόλουθου, Εξωτερικές Υπηρεσίες\nΣύμφωνα με τη γνωστοποίηση με αριθμό 896 που δημοσιεύτηκε στην Επίσημη Εφημερίδα της Δημοκρατίας με ημερομηνία 15.10.2021 έχουν προκηρυχτεί για πλήρωση δέκα κενές μόνιμες θέσεις Ακόλουθου, Εξωτερικές Υπηρεσίες.\nΑιτήσεις υποβάλλονται μόνο ηλεκτρονικά μέσω της ιστοσελίδας της Επιτροπής Δημόσιας Υπηρεσίας (www.psc.gov.cy) ή μέσω της Κυβερνητικής Διαδικτυακής Διόδου Ασφαλείας (Αριάδνη) (https://eservices.cyprus.gov.cy), μέχρι την Παρασκευή, 5 Νοεμβρίου 2021 και ώρα 14:00.\n2. Θέση Διευθυντή, Τμήμα Κτηματολογίου και Χωρομετρίας\nΣύμφωνα με τη γνωστοποίηση με αριθμό 897 που δημοσιεύτηκε στην Επίσημη Εφημερίδα της Δημοκρατίας με ημερομηνία 15.10.2021 έχει προκηρυχτεί για πλήρωση η θέση Διευθυντή Τμήματος Κτηματολογίου και Χωρομετρίας.\nΨάχνει υπαλλήλους η Melco για το καζίνο-θέρετρο


Οσμή πολέμου για το γκάζι στη Λάρνακα-Ύστατη... | Reporter Cyprus | Τοπικές Ειδήσεις\nΝατάσα Χριστοφόρου 06/07/2020 06:51\nΚρίσιμη ως προς την εξεύρεση λύσης για τη μετακίνηση των εγκαταστάσεων υγραερίου από το δρόμο Λάρνακας-Δεκέλειας, είναι η σημερινή σύσκεψη μεταξύ των εταιρειών και της Αρχής Λιμένων στο Υπουργείο Ενέργειας. Τα δύο μέρη, θα επιχειρήσουν να βρουν μια κοινά αποδεκτή λύση για την εκφόρτωση γκαζιού από τα πλοία στις εγκαταστάσεις στο Βασιλικό.\nΗ Αρχή Λιμένων, επικαλούμενη λόγους ασφαλείας δεν προκρίνει τη λύση που πρότειναν οι εταιρείες για τον τρόπο εκφόρτωσης του υγραερίου προς τις εγκαταστάσεις. Μάλιστα, κάποιες εταιρείες έχουν ήδη προειδοποιήσει πως δεν θα προχωρήσουν στην ανέγερση των εγκαταστάσεων, εάν η Αρχή Λιμένων επιμείνει στη θέση της που θα ανεβάσει στα ύψη, όπως υποστηρίζουν το κόστος. Οι εταιρείες επιθυμούν όπως η εκφόρτωση γίνεται εντός λιμανιού και αναμένεται να προτείνουν εγκατάσταση αγωγών.\nΉδη πάντως, ο Δήμαρχος Λάρνακας, έχει προειδοποιήσει με δυναμικές κινητοποιήσεις, σε περίπτωση που δεν υλοποιηθούν, για ακόμη μία φορά, οι δεσμεύσεις για μετακίνησή των εγκαταστάσεων γκαζιού. Η Λάρνακα περιμένει εδώ και μία δεκαετία την απομάκρυνσή τους, με σκοπό να υπάρξει ανάπτυξη σε μια περιοχή, που έχει τεράστιες προοπτικές.\n«Με βάση τα συμφωνηθέντα, τέλος του χρόνου πρέπει να μετακινηθούν. Δεν είναι δουλειά του Δήμου Λάρνακας να αποφασίσει πώς θα ξεφορτώνεται το γκάζι. Η θέση του Δήμου Λάρνακας, είναι ότι για τη διαφορά που προέκυψε μεταξύ των εταιρειών και της Αρχής Λιμένων για το εάν θα μπαίνουν τα πλοία στο λιμάνι, πρέπει να βρεθεί λύση. Η μία εταιρεία δήλωσε πως εάν δεν λυθεί το θέμα, δεν μπορεί να ξεκινήσει τις εγκαταστάσεις. Εμείς αυτό που επιθυμούμε είναι το κράτος να ανακοινώσει στις εταιρείες την απόφασή της, την οποία πρέπει να ακολουθήσουν. Όποιες εταιρείες δεν την ακολουθήσουν θα πρέπει να έχουν συνέπειες», υπέδειξε μιλώντας στον REPORTER ο δήμαρχος Λάρνακας, Ανδρέας Βύρας.\nΔιαμηνύοντας πως η Λάρνακα δεν είναι διατεθειμένη να ανεχτεί νέα καθυστέρηση στην απομάκρυνση των εγκαταστάσεων γκαζιού, ο δήμαρχος Λάρνακας σημείωσε ότι «εάν συνεχίσει να υφίσταται τη διαφορά και οι εταιρείες επιμένουν πως δεν θα μετακινηθούν, θα αντιδράσουμε δυναμικά με μια σειρά μέτρων. Το πρώτο είναι να εξασκήσουμε το νομικό μας δικαίωμα, βάσει του διατάγματος που εκδόθηκε για τη μετακίνησή τους και το οποίο έχει ήδη λήξει. Κανονικά οι εταιρείες θα έπρεπε ήδη να μετακινήσουν τις εγκαταστάσεις τους. Εάν δεν βρεθεί λύση θα κινηθούμε δικαστικά εναντίον των εταιρειών. Ακολούθως θα ζητήσουμε να δούμε τον Πρόεδρο της Δημοκρατίας, για να εκφράσουμε την έντονη διαμαρτυρία μας. Εάν δεν βρεθεί και πάλι λύση τότε θα κάνουμε κινητοποιήσεις με τη συμμετοχή πολιτών».\nΟ Ανδρέας Βύρας, σημείωσε πως θα αναμένουν να δουν και την κατάληξη των διαβουλεύσεων στο Υπουργείο Εμπορίου, προκειμένου να αποφασίσουν τα επόμενα βήματα.«Η ευχή μας είναι να δοθεί λύση, για να μην υπάρξει καθυστέρηση και να παραμείνουν και οι δύο πλευρές ικανοποιημένες. Η Λάρνακα δεν πρόκειται να δεχθεί νέα εκκρεμότητα. Θέλουμε να προχωρήσουμε σε ανάπτυξη της περιοχής εκείνης. Αναμένουμε το Σχέδιο Περιοχής, που έπρεπε ήδη να ανακοινωθεί. Η δέσμευση του Υπουργείου Εσωτερικών είναι ότι αυτό θα γίνει μέχρι το τέλος Αυγούστου. Θέλουμε να δούμε τα πολεοδομικά χαρακτηριστικά και τα δημόσια έργα στην περιοχή, για να προχωρήσουμε».\nΤο θέμα της απομάκρυνσης πετρελαιοδεξαμενών και δεξαμενών υγραερίου, θα συζητηθεί αύριο ενώπιον της επιτροπής εμπορίου της Βουλής, έπειτα από πρόταση της βουλευτού Άννας Θεολόγου. Στη Βουλή έχουν κληθεί εκπρόσωποι του Υπουργείου Ενέργειας, της Νομικής Υπηρεσίας, της Αρχής Λιμένων, του Δήμου Λάρνακας, της Επαρχιακής Διοίκησης Λάρνακας, του Εμπορικού και Βιομηχανικού Επιμελητηρίου Λάρνακας, των εταιρειών πετρελαιοειδών και των εταιρειών υγραερίου.\n29 ΙΟΥΝ 2020, 16:34\nΕνημέρωση του Δήμου Λάρνακας για την πρόοδο\n22817 Views, 04/03/2021 12:22\n18478 Views, 04/03/2021 07:19\n15522 Views, 05/03/2021 06:56\n12424 Views, 05/03/2021 17:13\n8847 Views, 05/03/2021 08:31


Πρώτος σε ψήφους ο Αλέξης Τσίπρας. Δεν αποδέχθηκε την αριστίνδην εκλογή του στη νέα Κ.Ε. του ΣΥΡΙΖΑ – Meganisi News\nΜε 2.096 ψήφους αναδείχθηκε πρώτος ο Α. Τσίπρας στην ψηφοφορία για την ανάδειξη της νέας Κεντρικής Επιτροπής του ΣΥΡΙΖΑ που πραγματοποιήθηκε χθες το βράδυ.\nΣύμφωνα με τα επίσημα αποτελέσματα σε σύνολο 2.897 συνέδρων που ψήφισαν (2.879 έγκυρα, 9 άκυρα, 9 λευκά) το Ενιαίο Ψηφοδέλτιο (της πλειοψηφίας) έλαβε 2.008 ψήφους ή 74,29% και η Αριστερή Πλατφόρμα (Αριστερό Ρεύμα) 695 ψήφους ή 25,71%.\nΒάσει της ψηφοφορίας, συμπληρώνονται οι 226 έδρες για την Κεντρική Επιτροπή, ενώ οι υπόλοιπες 75 έδρες (301 συνολικά) θα υποδειχθούν από τις συνιστώσες του ΣΥΡΙΖΑ.\nΟ επικεφαλής του κόμματος Α. Τσίπρας ανακοίνωσε χθες ότι δεν θα αποδεχθεί το διορισμό του στην Κεντρική Επιτροπή, αλλά θα διεκδικήσει την ψήφο των αντιπροσώπων.\nΤο «Αριστερό Ρεύμα» του Π. Λαφαζάνη ζήτησε να διεξαχθεί η ψηφοφορία με ξεχωριστά ψηφοδέλτια, αίτημα που έγινε δεκτό από την ηγεσία. Έτσι οι σύνεδροι ψήφισαν από δύο λίστες, αλλά σε ενιαίο ψηφοδέλτιο, δηλαδή είχαν το δικαίωμα να βάζουν σταυρό και στις δύο λίστες.\nΗ Διακήρυξη του ΣΥΡΙΖΑ υπερψηφίστηκε την Κυριακή από την Πανελλαδική Συνδιάσκεψη.\nΗ Κεντρική Επιτροπή θα καθοδηγεί τον ΣΥΡΙΖΑ έως το ιδρυτικό Συνέδριο που θα πραγματοποιηθεί την επόμενη άνοιξη.\nΠΗΓΗ : exelixeis.gr\nTags: ΑΛΕΞΗΣ ΤΣΙΠΡΑΣ, ΑΡΙΣΤΕΡΗ ΠΛΑΤΦΟΡΜΑ, ΑΡΙΣΤΕΡΟ ΡΕΥΜΑ, ΕΚΛΟΓΗ, ΕΝΙΑΙΟ ΨΗΦΟΔΕΛΤΙΟ, ΛΑΦΑΖΑΝΗΣ, ΣΥΝΔΙΑΣΚΕΨΗ, ΨΗΦΟΙ, ΨΗΦΟΦΟΡΙΑ


NEWS MESSINIA - ΜΕΣΣΗΝΙΑΚΑ ΝΕΑ και ΕΙΔΗΣΕΙΣ: Βραζιλία: Πήρε τη νίκη στο 90 +\nΤο Ρίο Ντε Τζανέιρο (φωτο) και άλλες μεγάλες πόλεις της Βραζιλίας ήταν άδειες – χωρίς κόσμο - Παρασκευή πρωί. Αυτό που λέμε «δεν υπήρχε ψυχή». Όλοι έμειναν σπίτι για να παρακολουθήσουν το παιχνίδι της Βραζιλίας με την Κόστα Ρίκα στο πλαίσιο της 2 ης αγωνιστικής.\nΗ αγωνία ήταν διάχυτη, μη τυχόν την πατήσουν όπως οι Αργεντίνοι.\nΤελικά όλα καλά. Η τάξη αποκαταστάθηκε στις καθυστερήσεις. Η «Σελεσάο» με γκολ των Κουτίνιο (91΄) και Νεϊμάρ (97΄) κέρδισε 2-0 τη Κόστα Ρίκα και πανηγύρισε για πρώτη φορά νίκη σε αυτό το Μουντιάλ. Με μία νίκη και μία ισοπαλία μέχρι τώρα τίθεται – προς το παρών – επικεφαλής και θα περιμένει το βραδινό ματς Σερβία – Ελβετία για να δει αν θα κυλήσουν όλα ομαλά στη συνέχεια.\nΕπόμενος αντίπαλος της Βραζιλίας, την ερχόμενη Τετάρτη, η Σερβία.


Σύλληψη Τούρκου στις Καστανιές Έβρου - UNPOLITICAL\nHome ΕΘΝΙΚΑ ΠΡΩΤΟΣΕΛΙΔΑ Σύλληψη Τούρκου στις Καστανιές Έβρου\nTeam Unpoliticalgr 6:05 μ.μ. ΕΘΝΙΚΑ, ΠΡΩΤΟΣΕΛΙΔΑ,\nΠερίεργη υπόθεση στα ελληνοτουρκικά σύνορα- Σύμφωνα με τις πρώτες πληροφορίες μπήκε πάρανομα στην Ελλάδα οδηγώντας εκσκαφικό μηχάνημα\nΣυναγερμός έχει σημάνει στις αστυνομικές αρχές του Εβρου, όταν περίπου στις 4 το μεσημέρι ένας Τούρκος πέρασε παράνομα τα ελληνοτουρκικά σύνορα. Η αρχική πληροφορία ανέφερε ότι επρόκειτο για στρατιωτικό, ωστόσο λίγο αργότερα διαπιστώθηκε ότι έφερε πάνω του πολιτική ταυτότητα.\nΟι έως τώρα πληροφορίες για την περίεργη αυτή υπόθεση αναφέρουν ότι ο συλληφθείς έκανε εργασίες στην τουρκική πλευρά με εκσκαφικό μηχάνημα και πέρασε στο ελληνικό έδαφος όπου και συνελήφθη. Κατά τις ίδιες, πάντα, πληροφορίες το μηχάνημα ανήκει στο δήμο Αδριανούπολης. Σημειώνεται ότι η σύλληψη έγινε πολύ κοντά στην περιοχή όπου έπεσαν στα χέρια τουρκικής περιπόλου οι δύο Έλληνες στρατιωτικοί Αγγελος Μητρετώδης και Δημήτρης Κούκλατζης.


Άντρη Καραντώνη: Μία ημέρα πριν την πρεμιέρα της "Παραδοσιακής Βραδιάς" μιλάει στο ilovestylecom! | Ι LOVE STYLE\nΆντρη Καραντώνη: Μία ημέρα πριν την πρεμιέρα της "Παραδοσιακής Βραδιάς" μιλάει στο ilovestylecom!\nΤι μας ετοιμάζουν για τη φετινή τηλεοπτική σεζόν;\nΗ “Παραδοσιακή Βραδιά” επιστρέφει στους τηλεοπτικούς μας δέκτες, αύριο, Σάββατο, 8 Σεπτεμβρίου, στις 21:15 από την τηλεόραση του ΣΙΓΜΑ.\nΗ παρουσιάστρια της εκπομπής, Άντρη Καραντώνη, λίγο πριν την πρεμιέρα μίλησε στο ilovestylecom για όσα θα μας προσφέρει τη φετινή σεζόν η εν λόγω εκπομπή.\nΗ “Παραδοσιακή Βραδιά” συνεχίζει για δεύτερη σεζόν με εσένα στο τιμόνι της. Πως αισθάνεσαι για αυτό;\nΑισθάνομαι τεράστια χαρά αλλά συνάμα και ευγνωμοσύνη μιας και το συγκρότημα Δίας με εμπιστεύθηκε για ακόμα μία χρόνια! Τεράστιο, επίσης, το βάρος της ευθύνης μιας και η “Παραδοσιακή Βραδιά” είχε μια τεράστια απήχηση στον κόσμο την περσινή σεζόν! Αυτό μας κάνει να μην επαναπαυόμαστε και να προσπαθούμε για το καλύτερο.\nΕίσαστε μία εκπληκτική ομάδα, έχοντας στο πλευρό σου δύο καταξιωμένους μουσικούς, τον Μιχάλη Χατζημιχαήλ και τον Σάββα Στεφάνου. Ποια είναι η μεταξύ σας σχέση;\nΗ σχέση μας είναι καταπληκτική! Νιώθω οτι βρήκα μια δεύτερη οικογένεια! Με αγκάλιασαν και με στηρίξαν από την πρώτη στιγμή.\nΠρόκειται για μία εκπομπή που έχει αγαπηθεί από το τηλεοπτικό κοινό. Σε απασχολούν τα νούμερα τηλεθέασης;\nΑν πω το αντίθετο θα είναι ψέμα! Παρόλα αυτά η “Παραδοσιακή Βραδιά” δεν είναι άπλα μια εκπομπή άλλα είναι μια εκπομπή που επιτελεί έργο! Είναι η εκπομπή που δίνει βήμα και φωνή στον Κύπριο! Που αποτελεί την γέφυρα επικοινωνίας του Κύπριου με την παράδοση του τόπου του!\nΤι θα δούμε στην πρεμιέρα της εκπομπής;\nΣτην πρεμιέρα θα δείτε ένα διασκεδαστικό πρόγραμμα με παραδοσιακά τραγούδια και χορούς με καλεσμένους από την “Γαλάτεια” αλλά και πολλές εκπλήξεις όπως καινούργιες ενότητες που έχουμε εντάξει στο πρόγραμμα.\nΤι να περιμένει να δει ο Κύπριος τηλεθεατής φέτος από εσάς;\nΤην εκπομπή που αγάπησε και αγαπά! Την εκπομπή που του δίνει την ευκαιρία να γνωρίζει την παράδοση του τόπου του! Την εκπομπή που αποτελεί την αγαπημένη του συνήθεια κάθε Σαββατόβραδο!


Πλημμύρισε το ΚΑΤ και βυθίστηκε στο σκοτάδι! (Αποκλειστικά βίντεο) - Καλύτερη Λαμία\nHome / Unlabelled / Πλημμύρισε το ΚΑΤ και βυθίστηκε στο σκοτάδι! (Αποκλειστικά βίντεο)\nΠλημμύρισε το ΚΑΤ και βυθίστηκε στο σκοτάδι! (Αποκλειστικά βίντεο)\nΔιακοπή ρεύματος λόγω… χαλασμένου διακόπτη και σπασμένα υδραυλικά στο ΚΑΤ! Αναβάλλονται μαγνητικές και αξονικές, δεν γίνονται εργαστηριακές εξετάσεις.\nΗ βλάβη σε διακόπτη αξίας 8.000€ αιτία της διακοπής ρεύματος. Στις 06:00 το πρωί πήγε στο νοσοκομείο συνεργείο της ΔΕΗ, υποστηρίζει η ΠΟΕΔΗΝ.\nΣε δύσκολη κατάσταση παραμένει το νοσοκομείο ΚΑΤ μετά από διακοπή ρεύματος που σημειώθηκε ένα τέταρτο μετά τα μεσάνυχτα, ενώ έσπασαν και σωλήνες υδρευσης, με αποτέλεσμα να πλημμυρίσουν πολλά τμήματα του νοσοκομείου. Σύμφωνα με τους εργαζόμενους, το νοσοκομείο μετά τη διακοπή του ρεύματος υπολειτουργεί, ενώ αναβάλλονται οι εργαστηριακές εξετάσεις.\nΔείτε τα αποκλειστικά βίντεο του Dikaiologitika News μέσα από το ΚΑΤ\nΤο πρόβλημα της διακοπής ρεύματος στο ΚΑΤ είναι, σύμφωνα με τους εργαζόμενους, εσωτερικό και οφείλεται σε βλάβη ενός διακόπτη, ο οποίος στοιχίζει 8.000 ευρώ. Σύμφωνα με την ΠΟΕΔΗΝ η βλάβη αποκαθίσταται και η λειτουργία θα επανέλθει μέχρι σήμερα το μεσημέρι.\nΣύμφωνα με καταγγελίες των εργαζομένων η ΔΕΗ καθυστέρησε να ανταποκριθεί στο αίτημά τους, από χθες το βράδυ, για συνδρομή και το συνεργείο της έφτασε στο νοσοκομείο σήμερα Τετάρτη (25.09.2019) στις 6:00 το πρωί, έξι ολόκληρες ώρες μετά τη διακοπή ρεύματος. Οι τεχνικοί της ΔΕΗ διαπίστωσαν ότι η βλάβη προέρχεται από συγκεκριμένο διακόπτη στο νοσοκομείο.\nΠληροφορίες αναφέρουν ότι η διοίκηση του ΚΑΤ επικοινώνησε με την κατασκευάστρια εταιρία του εν λόγω διακόπτη προκειμένου να ζητήσει αντικατάσταση. Τελικά διακόπτης βρέθηκε σε άλλο νοσοκομείο και μεταφέρθηκε στο ΚΑΤ προκειμένου να λυθεί προσωρινά, και μέχρι να γίνει νέα παραγγελία, το πρόβλημα της ηλεκτροδότησης. Η βλάβη πρόκειται να αποκατασταθεί μέχρι τις 14:00 σήμερα.\nvia Ειδήσεις - Dikaiologitika News | Ειδήσεις - Dikaiologitika News | Ειδήσεις https://ift.tt/2naxiBV


Βελτιστοποίηση Ταχύτητας Ιστοσελίδων | SmartWebDesign\nΒελτιστοποίηση ταχύτητας επαγγελματικών ιστοσελίδων\nΠόσο σημαντική είναι η ταχύτητα φόρτωσης μίας ιστοσελίδας; Για κάθε δευτερόλεπτο που αργεί να φορτώσει ένα website:\nΟι προβολές σελίδων μειώνονται κατά 11%\nΗ ικανοποίηση των πελατών πέφτει κατά 16%\nΜειώνεται το ποσοστό μετατροπών κατά 7%\nΠέραν, αυτών η ταχύτητα αποτελεί επίσημο ranking factor για την κατάταξη μίας ιστοσελίδας στα αποτελέσματα της Google.\nΕίναι πολύ πιθανό να σπαταλάτε μεγάλο μέρους του διαφημιστικούς σας budget και να μην έχετε τα αναμενόμενα αποτελέσματα γιατί η ιστοσελίδα σας έχει πολύ πολύ αργούς χρόνους φόρτωσης.\nΓίνεται εύκολα αντιληπτό ότι η βελτιστοποίηση ταχύτητας σε μία ιστοσελίδα μπορεί να βελτιώσει σημαντικά την απόδοση της.\nΜερικά αξιόπιστα εργαλεία μέτρησης ταχύτητας: GTmetrix, PageSpeed Insights και Pingdom.\nΠαράγοντες που επηρεάζουν την ταχύτητα μιας ιστοσελίδας\nΟι εικόνες (και τα βίντεο σπανιότερα) αποτελούν τα μεγαλύτερα αρχεία μίας ιστοσελίδας όσον αφορά το μέγεθος. Ως αποτέλεσμα, είναι αυτές που καθυστερούν περισσότερο τη φόρτωση μίας ιστοσελίδας. Μια φωτογραφία μπορεί να μειωθεί έως και 90% σε μέγεθος αρχείου, χωρίς απώλεια ποιότητας.\nΚώδικας & CMS\nΜία από τις συχνότερες περιπτώσεις που συναντάμε. Κακογραμμένος κώδικας, περιττά plugins, plugins που δεν υποστηρίζονται πλέον, απαρχαιωμένα συστήματα διαχείρισης περιεχομένου είναι μόνο μερικά από τα πιθανά αίτια που καθυστερούν μία ιστοσελίδα.\nΟ server που φιλοξενείται μία ιστοσελίδα παίζει πολύ σημαντικό ρόλο στην ταχύτητα μίας ιστοσελίδας. Όσο βελτιστοποιημένο και αν είναι ένα site, αν φιλοξενείται σε ένα server χωρίς τις κατάλληλες προδιαγραφές ή σε ένα server που φιλοξενούνται παραπάνω ιστοσελίδες από όσες “αντέχει” οι χρόνοι φόρτωσης δεν πρόκειται να είναι καλοί. Ένα καλό πακέτο hosting μπορεί να μειώσει δραματικά τους χρόνους φόρτωσης μίας ιστοσελίδας.\nΣυνιστούμε την αποφυγή των επιλογών δωρεάν Hosting καθώς πέρα των μεγάλων χρόνων φόρτωσης καθιστούν τις ιστοσελίδες ευάλωτες στο hacking λόγω της ελλιπής ασφάλειας που προσφέρουν.\nΠόσο γρήγορα πρέπει να φορτώνει μία ιστοσελίδα;\nΟποιοσδήποτε χρόνος φόρτωσης που κινείται στα 3 δευτερόλεπτα ή λιγότερο θεωρείται ένας πολύ καλός χρόνος φόρτωσης.\nΠαρ’όλα αυτά ο αριθμός αυτός δεν αποτελεί πανάκεια, και αυτό γιατί κάποιες ιστοσελίδες περιέχουν πολύ (απαραίτητο) περιεχόμενο ή εκτελούν πολύπλοκες λειτουργίες (πχ. μία πλατφόρμα κράτησης αεροπορικών εισιτηρίων) οπότε είναι φύση αδύνατο να φορτώνουν σε 2 δευτερόλεπτα. Για αυτό όταν θέλουμε να δούμε αν ένα site είναι γρήγορο ή όχι μπορούμε να λάβουμε 2 παράγοντες υπόψιν\nΌπως αναφέρθηκε ήδη μία πολύπλοκη ιστοσελίδα δεν μπορεί να φορτώνει σε χρόνο ρεκόρ. Αν όμως καταφέρετε, να έχετε μία ιστοσελίδα μισό δευτερόλεπτο γρηγορότερη από τον ανταγωνισμό ή μία εξίσου γρήγορη ταυτόχρονα με καλύτερο σχεδιασμό και ποιοτικό περιεχόμενο τότε θα βρεθείτε ένα βήμα μπροστά του.\nΟ χρόνος που απαιτείται για να φανεί περιεχόμενο στην οθόνη του χρήστη.\nΑπό τη στιγμή που ένας χρήστης αρχίζει να επεξεργάζεται πληροφορίες σε μία ιστοσελίδα οι πιθανότητες να παραμείνει σε αυτή αυξάνονται κατακόρυφα.\nΜία σελίδα που δείχνει FCP σε ένα χρήστη σε 2 δευτερόλεπτα με συνολικό χρόνο φόρτωσης τα 5 θα είναι πιο αποδοτική από μία που φορτώνει όλο της το περιεχόμενο σε 4 και ο χρήστης βλέπει μία λευκή οθόνη σε αυτό το διάστημα.\nΒελτιστοποίηση Ταχύτητας Από Τη SmartWebDesign\nΘέλετε να βελτιώσετε την ταχύτητα της ιστοσελίδας σας;\nΣτη SmartWebDesign έχουμε διεκπεραιώσει δεκάδες εργασίες βελτιστοποίησης ταχύτητας ιστοσελίδων επιτυγχάνοντας σημαντική μείωση στους χρόνους φόρτωσης των πελατών μας.\nΕπικοινωνήστε μαζί μας για να σας κάνουμε μία ολοκληρωμένη τεχνική ανάλυση της ταχύτητας της ιστοσελίδας σας και μια προσφορά για τη βελτιστοποίηση της!\nΠαραδείγματα Βελτιστοποίησης Ταχύτητας Ιστοσελίδων


Λευτέρης Αυγενάκης: Μειώνεται ο ΦΠΑ σε συμβόλαια αθλητών και εισιτήρια - peiraxtiri.gr /*]]>*/\nΣε μια σημαντική ανακοίνωση προχώρησε ο υφυπουργός Αθλητισμού, Λευτέρης Αυγενάκης στη συνάντηση με τους φορείς του ποδοσφαίρου,διαβάζουμε στο paraskhnio.gr. Όπως ανέφερε ο υφυπουργός θα μειωθεί τόσο ο ΦΠΑ στα συμβόλαια των αθλητών αλλά και στα εισιτήρια των γηπέδων, με την πρόταση να κατατίθεται στη Βουλή προς ψήφιση την επόμενη εβδομάδα.\n«Μειώνεται ο φόρος στα συμβόλαια. Μειώνεται ο ΦΠΑ στα εισιτήρια. Με επιφύλαξη σας λέω ότι μειώνεται στη χαμηλότερη κλίμακα, με επιφύλαξη γιατί περιμένω μια έγκριση από το Γενικό Λογιστήριο του Κράτους. Σίγουρα όμως, δεν θα παραμείνει στο 24% το οποίο όπως αντιλαμβάνεστε ήταν εξαιρετικά υψηλό και δεν ακολουθούσε το ίδιο πνεύμα που είχαν αντίστοιχες δραστηριότητες του αθλητισμού και του πολιτισμού. Αυτό σημαίνει ότι ενισχύεται η ρευστότητα στα ταμεία σας. Θα δοθούν κίνητρα για να διευκολυνθούν οι δωρεές και οι χορηγίες στα σωματεία», είπε ο Λευτέρης Αυγενάκης.


«Έγινε... Μακάμπι ο Ηλυσιακός!» - Onsports.gr\n«Έγινε... Μακάμπι ο Ηλυσιακός!»\nΗ ΑΕΚ δικαιώθηκε από το αθλητικό δικαστή και προς το παρών παραμένει στην Α1 με τον Δημήτρη Καρβέλα να τονίζει πως η παραμονή της ομάδας του είναι δίκαιη.\nΟ εκπρόσωπος της ομάδας της ΑΕΚ μίλησε στο «Sportaction» υπογραμμίζοντας πως στα περισσότερα ματς οι ομάδες που αντιμετώπιζαν τον Ηλυσιακό παρουσιάζονταν αδιάφορες, ενώ η ομάδα του Κώστα Φλεβαράκη μεταμορφωνόταν σε… Μακάμπι.\nΑναλυτικά οι δηλώσεις του Δημήτρη Καρβέλα στο Sportaction:\n58 λεπτά πριν Κατά 75% εκτινάχθηκε το κόστος καυσίμων για την ελληνική οικονομία στο 11μηνο 2021